title: Jukka Varonen

text: Jukka Varonen on Valkeakosken kaupunginjohtaja. Aikaisemmin hän toimi talous- ja kehittämisjohtajana. Valkeakosken valtuuston valitessa kaupunginjohtajan maaliskuussa 2013 vt. kaupunginjohtaja Varonen voitti äänin 28-15 Anne Heusalan. Varonen kannattaa kuntaliitoksia Valkeakosken seudulla ja toivoo, että Valkeakoski olisi vuonna 2030 yli 50 000 asukkaan kunta.


title: Hodge–Taten moduuli

text: Hodge–Taten moduuli on matematiikassa analogia "p"-adisen kunnan yli olevasta Hodgen rakenteesta.


title: Nagatan konjektuuri

text: Nagatan konjektuuri on matemaattinen otaksuma, jonka mukaan polynomienkaan "k"["x","y","z"] Nagatan automorfismi on villi. Otaksuman esitti Masayoshi Nagata vuonna 1972. Ualbai U. Umirbaev ja Ivan P. Shestakov todistivat sen vuonna 2004 ilmestyneessä artikkelissa.


title: Nagatan konjektuuri

text: Nagatan automorfismi on


title: Epätäydellinen polylogaritmi

text: Epätäydellinen polylogaritmi on polylogaritmin yleistys. Se määritellään integraalina


title: Epätäydellinen polylogaritmi

text: Se voidaan myös esittää äärettömän sarjan summana


title: Epätäydellinen polylogaritmi

text: missä Γ(s) on gammafunktio ja Γ(s,x) on ylempi epätäydellinen gammafunktio.


title: Saikkalanjoki

text: Saikkalanjoki on noin 6,1 kilometriä pitkä joki Sastamalassa Pirkanmaalla. Se on Mätikön laskujoki, joka virtaa Tupurlanjärven kautta Kuloveteen ja on antanut nimensä koko Saikkalanjoen valuma-alueeseen. Saikkalanjoki on osa Kokemäenjoen vesistöä ja Kokemäenjoki laskee Selkämereen Porissa. Se kuuluu Kokemäenjoen alueella olevaan Kuloveden alueeseen.


title: Saikkalanjoki

text: Saikkalanjoki on 5−15 metriä leveä. Joki virtaa vapaana ja ainoa koski on jo aiemmin perattu. Tupurlanjärvi on Kuloveden mukana säännöstely ja sen vedenpinnan korkeus seuraa Kuloveden pinnankorkeutta. Kuloveden keskikorkeus on 57,5 metriä merenpinnan yläpuolella ja kun Mätikön pinnankorkeus on 58,3 metriä, kertyy Saikkalanjoelle pudotusta vain 0,80 metriä. Joen rannat rajautuvat peltoon lähes koko matkan lukuun ottamatta Tiisalan lammen yläpuolista osaa, Saikkalankoskea ja joen suistoaluetta. Rannoille on rakennettu vain näissä kohdissa.


title: Saikkalanjoki

text: Mätikön luusua sijaitsee sen itärannalla kapenevan lahden pohjukassa. Joki virtaa verkkaisesti ja jo 350 metrin jälkeen se alittaa valtatien 11. Tien kohdalla joen pohjoisrannalla sijaitsee Uotsolan ja Suodenniemen vedenpuhdistamo, joka laskee vedet Saikkalanjokeen. Noin 2,4 kilometrin kohdalla aukeaa jokilaaksoon tasanne, jossa sijaitsee 140 metriä pitkä Tiisalanlampi. Joki virtaa lammen läpi ja jatkaa 1,8 kilometriä Myllylammille, joka on 180 metriä pitkä. Myllylammi on Saikkalankosken alapuolinen suvanto. Koski on perattu ja esimerkiksi melottavissa. Kosken niskan kohdalla joen ylittää korkealla sillalla seututie 249.


title: Saikkalanjoki

text: Joki virtaa Myllylammin jälkeen enää 1,6 kilometriä. Tällä matkalla se alittaa kylätien Teilinahteella Reinilän kohdalla. Joki jatkaa matkaansa suistoon, joka on mataloitunut ja ruohottunut, mutta joella on silti vain yksi uoma suistossa.


title: Saikkalanjoki

text: Jokeen laskee joitakin ojia. Jänninoja, joka on Jännin, Sorvijärven ja Matolammin yhteinen laskuoja, laskee vasemmalta Tiisalanlammin alapuolelle. Tästä 270 metriä alajuoksulle yhtyy oikealta Ahvenusjärven ja Ujalammin yhteinen laskuoja. Teilinahteen alapuolella laskee vielä Särkijärven oja vasemmalta.


title: Saikkalanjoki

text:
Joki on osa pitkää melontareittiä.
Jokea kuormittavat haja-asutus, joka vaikuttaa veden laatuun valuma-alueen eri kohdissa. Jokea reunustavat pellot lisäävät kuormitusta omalta osaltaan. Joen luusuassa sijaitseva jätevedenpuhdistuslaitos laskee puhdistetut vedet jokeen. Vuonna 2002 sai Mouhijärven kunta Länsi-Suomen ympäristölupavirastolta luvan joen kunnostukseen ja perkaukseen, joka toteutettiin vuonna 2003. Perkauksella tarkoitettiin lähinnä joen pohjan ruoppaamista.


title: Saikkalanjoki

text: Joki on jo Mätikön rehevyydestä johtuen luonnontilaa rehevämpi joki, jolla happipitoisuus laskee kesän alivirtaaman aikana. Joen vesi on sameaa ja sen tila tyydyttävä .


title: Saikkalanjoki

text: Kalalajeista yleisin on särki. Sitte tavataan yleisenä myös hauki, ahven ja kuha. Tupurlanjärvellä elävä toutain saattaa lisääntyä Saikkalanjoessa. Vuosituhannen vaihteen rapurutto tuhosi kotimaisen jokiravun kannan lähes kokonaan. Lisäistutukset vuonna 2007 ja 2008 ei ole kasvattanut kantaa.


title: Saikkalanjoki

text: Kallioperässä oleva pitkä murros on syynä siihen, että Saikkalanjoki kulkee pitkään lähes suoraan. Jääkauden loputtua mannerjäätikön sulamisvedet huuhtoivat pitkän itä-länsi-suuntaisen murroksen puhtaaksi ja näin murroksesta tuli keskimäärin 50 metriä syvä. Murroksessa sijaitsevat suorassa linjassa nykyiset Myllyoja, Mätikkö, Saikkalanjoki, Tupurlanjärvi, Otamusjoki ja Piikkilänjärvi. Jääkauden jälkeiset sedimentit kerrostuivat tähän murroslaaksoon ja se sai nykyisen savikerrostumansa.


title: Saikkalanjoki

text: Yoldianmeren aikana koko seutu makasi merenpohjassa, mutta seudun korkeimmat huiput nousivat pinnalle Ancylusjärven alkuaikana ja loputkin kauden loppuaikana. Kun Itämeri muuttui Litorinamereksi, oli merenpinta noin 66−67 metrin korkeudella. Saikkalanjoen laakso oli tuoloin itään aukeava merenlahti, joka ulottui pitkälle sisämaahan. Jokilaakso maatui seuraavien vuosisatojen aikana maankohoamisen takia.


title: Saikkalanjoki

text: Joen muotoja piirrettiin tarkasti vuoden 1795 Isojaon karttoihin ja 1840−luvun pitäjänkarttoihin. Niistä voi päätellä, että jokea on perattu karttojen piirtämisen jälkeen. Jänninjärven laskuoja yhtyy kartoissa Saikkalanjokeen silloiseen Lammiin eli nykyiseen Tiisalanlammiin, joka oli tuolloin paljon nykyistä suurempi. Lammin pohjaa viljellään nykyään peltona, mutta tuolloin lammen ympäristö oli laidunnettavaa tulvaniittyä. Mätikön vedenpinnan lasku näkyy edellä mainituissa kartoissa siten, että sen pituus on lyhentynyt.


title: Saikkalanjoki

text: Reinilän kohdalla olevan sillan lähellä teilattiin ihmisiä niin sanotun Teilinkiven luonna. Myllylammi on saanut nimensä Saikkalankoskessa olleesta vesimyllystä, joka rakennettiin 1912. Tuolloin kosken putoamiskorkeus oli 3,1 metriä.


title: Quillajaceae

text: Quillajaceae on koppisiemenisten Fabales-lahkoon kuuluva kasviheimo, jossa on vain yksi suku: suopapuut ("Quillaja").


title: Quillajaceae

text: Suopapuut ovat pieniä ainavihantia puita, joissa on sekundaarisen aineenvaihdunnan tuotteina mm. saponiineja. Nilassa on oksalaattikiteitä ja kasveissa limasoluja. Karvat ovat syylämäisiä. Lehdet sijaitsevat kierteisesti ja ovat tavallisesti hammaslaitaisia; ruodissa on korvakkeet. Kukinto on varsipäätteinen ja viuhkomainen. Kukassa on maljamainen pohjus ja huomiota herättävä keltainen mesiäiskehrä sen tai verhiön alaosassa. Terälehdet ovat kierteisiä ja lusikkamaisia (kynnellisiä). Heteistä viisi mesiäisen yläpuolella sijaitsevaa on verhovastaista ja viisi alapuolista terävastaista. Yhdislehtinen sikiäin koostuu viidestä emilehdestä, jotka ovat pitkittäisharjuisia; kussakin on useita siemenaiheita kahdessa rivissä. Luottipinta jatkuu alaspäin lyhyitä vartalon haaroja pitkin. Hedelmä on voimakkaan epäsymmetrisesti liuskainen, tuppilomainen, verhiön suojaama ja avautuu liuskojen sisä- ja ulkopinnalta. Siemenet ovat siivellisiä ja kovakuorisia.


title: Quillajaceae

text: Suopapuut ovat kotoisin Etelä-Amerikan lauhkeista osista.


title: Quillajaceae

text: Suopapuiden suvussa on kolme lajia. Aikaisemmin ne on sisällytetty ruusukasveihin (Rosaceae).


title: Quillajaceae

text: Saponiinit saavat aikaan sen, että suopapuun ("Quillaja saponaria") kaarna vaahtoutuu vedessä jauhettuna. Kuten monia muitakin saponiinipitoisia kasvinosia, suopapuun kuorta käytetään tekstiilien pesuaineena, mutta myös yskänlääkkeenä. Kuoresta saadaan myös tanniineja.


title: Richard Dutruel

text: Richard Dutruel (s. 24. joulukuuta 1972 Thonon-les-Bains, Ranska) on ranskalainen entinen jalkapallomaalivahti.


title: Richard Dutruel

text: Dutruel edusti ammattilaisurallaan Ranskan pääsarjan Ligue 1:n Paris Saint-Germainia, Caenia ja Strasbourgia sekä Espanjan pääsarjan Primera Divisiónin Celta Vigoa, Barcelonaa ja Deportivo Alavésia.


title: Richard Dutruel

text: Ranskan maajoukkueessa Dutruel pelasi yhden ottelun vuonna 2000.


title: Kelhäjärvi

text: Kelhäjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Kelhäjärvi

text: Järven pinta-ala on 58,2 hehtaaria ja sen pituus on 1,8 kilometriä ja leveys 500 metriä. Järven kapein kohta on 150 metriä leveä. Järveen laskee useita metsäojia ja sen luusua sijaitsee järven xxrannalla, josta saa alkuunsa 950 kilometriä pitkä Kelhäoja, joka laskee Ahmausjärveen. Järvessä on kuusi saarta, joilet ovat esimerkiksi Isosaari ja Mäntysaari.


title: Kelhäjärvi

text: Järven rantaviiva on 7,3 kilometriä pitkä ja ranta on pääosin moreeni- ja kalliopohjaista metsämaastoa. Muutamin paikoin rantaan rajautuu peltoja. Rannoilla onkin kolme tilaa ja runsaasti loma-asuntoja. Sastamalan raja kulkee järven yli siten, että suurin osa jää Hämeenkyrön puolelle.


title: Bevin Boys

text: Bevin Boys () olivat brittiläisiä asevelvollisia, jotka määrättiin työskentelemään hiilikaivoksissa vuosina 1943–1948. Valinnat tehtiin arpomalla, ja kaikkiaan kaivoksissa asepalveluksensa suoritti 48 000 miestä. Järjestelmä sai nimensä työministeri Ernest Bevinin mukaan.


title: Bevin Boys

text: Toisen maailmansodan aikana Britannian hiiliteollisuus kärsi vakavasta työvoimapulasta kymmenien tuhansien työntekijöiden siirryttyä joko armeijan palvelukseen tai paremmin palkattuihin töihin. Aluksi työvoimaa yritettiin saada vapaaehtoispohjalta. Sadalletuhannelle entiselle kaivosmiehille tarjottiin mahdollisuutta työskennellä kaivoksissa, mutta heistä ainoastaan neljännes oli työkykyisiä ja halukkaita palaamaan kaivoksiin. Vuodesta 1942 asevelvollisille tarjottiin mahdollisuutta suorittaa palveluksensa kaivoksissa, mutta mahdollisuudesta oli kiinnostunut vain 1 100 miestä. Marraskuussa 1943 Ernest Bevin vetosi koululaisiin, jotta he tarjoutuisivat vapaaehtoisesti kaivoksiin, mutta sekään ei tuottanut tulosta.


title: Bevin Boys

text: Joulukuussa 1943 jouduttiin siirtymään arvontoihin. Joka kuukausi arvottiin jokin numero nollan ja yhdeksän väliltä, ja kaikki asevelvolliset joiden kutsuntanumero päättyi valittuun numeroon, joutuivat palvelemaan kaivoksissa. Valintaperusteena ei ollut asuinalue tai yhteiskuntaluokka. Monille joutuminen kaivoksiin armeijan sijasta oli järkytys. Noin 40 prosenttia valituista valitti päätöksestä. Ennen sodan päättymistä valituksia oli kirjattu 8 619, joista vain 466 hyväksyttiin.


title: Bevin Boys

text: Kaivostöihin määrätyt saivat työvaatteet valtiolta, mutta joutuivat itse ostamaan tarvittavat työkalut, mikä herätti vastustusta. Useimmat työskentelivät huoltotehtävissä, mutta osa kaivosvaunujen täytössä, ja pieni osa joutui louhimaan hiiltä. Työtä edelsi kuuden viikon koulutus.


title: Bevin Boys

text: Monet Bevinin pojat joutuivat kokemaan halveksuntaa alueilla, joilla omat nuoret miehet olivat joutuneet armeijaan. Siviilivaatteissa olevia nuoria miehiä saatettiin luulla myös sotilaskarkureiksi, armeijan välttelijöiksi tai jopa vakoojiksi. Vastoin aikanaan yleistä luuloa kaikista Bevinin pojista ainoastaan 41 oli aseistakieltäytyjiä.


title: Bevin Boys

text: Arvonnat lopetettiin toukokuussa 1945, ja viimeiset Bevinin pojat kotiutettiin 1948. Toisin kuin armeijassa palvelleilla, heillä ei ollut oikeutta saada entistä työpaikkaansa takaisin. Kaikki viralliset asiakirjat tuhottiin 1950-luvulla, joten Bevinin pojat pystyivät tarvittaessa todistamaan palveluksensa ainoastaan omien henkilökohtaisten asiakirjojensa avulla. Virallisen tunnustuksen työstään sodan aikana Bevinin pojat saivat vasta vuonna 1995, jolloin he ensimmäisen kerran saivat osallistua Whitehallissa järjestettäviin Remembrance Dayn juhlallisuuksiin. Oman palvelusmerkkinsä Bevinin pojat saivat vuonna 2008. Prinssi Edwardin puoliso Sophie paljasti vuonna 2013 Bevinin poikien muistomerkin Staffordshiressa National Memorial Arboretumissa.


title: Operaatio hyvä yritys

text: Operaatio hyvä yritys ("Operation Good Guys") on brittiläinen komediasarja, jota esitettiin kotimaassaan BBC Two -kanavalla vuosina 1998–2000. Sarjassa ryhmä poliiseja pyrkii pidättämään merkittävän rikollisjohtajan.


title: Operaatio hyvä yritys

text: "Operaatio hyvä yritys" oli ensimmäisellä tuotantokaudella tehty dokumentinomaisesti ja näyttelijät improsivoivat vuorosanansa. Dokumenttimaisuus väheni seuraavalla tuotantokaudella, kun sarjaan monien pettymykseksi lisättiin naururaita. Kolmannella tuotantokaudella loputkin realismista katosi sarjan tapahtumien muuttuessa yhä epäuskottavimmiksi.


title: Operaatio hyvä yritys

text: Vakionäyttelijöiden lisäksi sarjassa nähtiin vierailijoina muun muassa David Seaman, Jude Law, Sean Pertwee ja Martin Kemp.


title: Operaatio hyvä yritys

text: Sarjan ensimmäinen tuotantokausi palkittiin Montreux’n Kultainen ruusu -kilpailussa Hopeisella ruusulla, jonka lisäksi se sai lehdistöpalkinnon.


title: Kukkia Algernonille

text: Kukkia Algernonille ("Flowers for Algernon") on yhdysvaltalaisen Daniel Keyesin kirjoittama novelli, joka julkaistiin vuonna 1959 "The Magazine of Fantasy & Science Fiction" -lehdessä ja myöhemmin romaaniksi laajennettuna vuonna 1966. Novelli sai Hugo-palkinnon vuonna 1960 ja romaani Nebula-palkinnon 1966. Suomeksi kirja julkaistiin 1985 Hilkka Pekkasen kääntämänä ja WSOY:n kustantamana.


title: Kukkia Algernonille

text: Kirja koostuu edistymisraporteista, jotka on kirjoittanut Charlie Gordon. Charlien älykkyysosamäärä on 68, mutta hänelle tehdyn kokeellisen leikkauksen seurauksena se nousee nopeasti 185:een ja hän ohittaa älykkyydessä kaikki läheisensä, jopa hänelle leikkauksen tehneet tiedemiehet. Charlie on ensimmäinen ihminen, jolle leikkaus on tehty, mutta ennen häntä leikkaus on tehty Algernon-hiirelle. Kun Charlie huomaa Algernonin taantuvan, hän ymmärtää saman tapahtuvan pian myös hänelle itselleen.


title: Kukkia Algernonille

text: "Kukkia Algernonille" -teoksesta on tehty useita elokuva-, radio ja näyttämösovituksia. Vuonna 1961 esitettiin televisionäytelmä "The Two Worlds of Charlie Gordon", jonka pääroolissa oli Cliff Robertson. Vuonna 1968 valmistui elokuva "Charly", jonka pääosassa oli myös Cliff Robertson. Roolistaan hän sai parhaan miespääosan Oscar-palkinnon. Kanadalainen televisioelokuva "Kukkia Algernonille", pääosassaan Matthew Modine, valmistui vuonna 2000.


title: Kukkia Algernonille

text: Radiossa "Kukkia Algernonille" on esitetty ainakin Irlannissa, Tšekkoslovakiassa ja Suomessa. Suomalainen versio valmistui 1986 ja sen ohjasi Outi Valle ja pääroolissa oli Ismo Saario.


title: Kukkia Algernonille

text: Näytelmä- ja musikaaliversioita on tehty muun muassa Yhdysvalloissa, Ranskassa, Japanissa ja Australiassa.


title: Työn sorjat

text: Työn sorjat ("People Like us") on brittiläinen dokumenttiohjelmia parodioiva komediasarja. Sen käsikirjoitti John Morton ja päähahmoa, dokumenttitoimittaja Roy Mallardia, näytteli Chris Langham. BBC Radio 4:n esitti sitä kolme tuotantokautta 1995–1997, jota seurasi kaksi tuotantokautta televisiossa BBC Two -kanavalla 1999–2001.


title: Työn sorjat

text: "Työn sorjissa" dokumenttitoimittaja Roy Mallard pyrkii kuvaamaan tavallisia ihmisiä töissään. Sarjan jaksot on tehty aidon dokumenttiohjelman oloisiksi, jollaisina satunnainen katsoja saattaa niitä vahingossa pitääkin. Toimittajana Mallard on epäpätevä. Hän esittää haastateltavilleen kömpelöitä kysymyksiä sivuseikoista ja saa usein vastaukseksi ihmetteleviä katseita. Mallard pyrkii pysymään pois kamerasta, mutta välillä hänet nähdään esimerkiksi satunnaisina heijastumina ikkunoista.


title: Työn sorjat

text: "Työn sorjat" sai Hopeisen ruusun Montreux'n Kultainen Ruusu -kilpailussa 2000. Sarjassa vierailleita näyttelijöitä olivat muun muassa Bill Nighy, David Tennant, Jessica Hynes ja Sarah Alexander.


title: Avaruuden sankarit (elokuva)

text: Avaruuden sankarit ("Riders to the Stars") on Richard Carlsonin ohjaama yhdysvaltalainen tieteiselokuva vuodelta 1954. Elokuvassa ryhmä tiedemiehiä saa tehtäväkseen noutaa avaruusaluksella meteorin maapallolle, osana tutkimustaan meteorien tuhoutumisesta maan ilmakehässä.


title: Vauxhall (vaalipiiri)

text: Vauxhall on Yhdistyneen kuningaskunnan parlamenttivaalien vaalipiiri Lontoossa. Äänestysalue muodostettiin 1950 ja se on perinteisesti ollut vasemmistolainen. Vuoden 2010 parlamenttivaaleissa vaalipiirissä asui 74 811 äänioikeutettua henkilöä ja äänestysprosentti oli 57,73.


title: Vauxhall (vaalipiiri)

text: Vauxhallin parlamenttiedustajana on vuodesta 1989 alkaen toiminut Labour-puoluetta edustava Kate Hoey.


title: Kate Hoey

text: Kate Hoey (s. 21. kesäkuuta 1946 Roughfort, Antrimin kreivikunta) on pohjoisirlantilainen Labour-puoluetta edustava poliitikko. Hän on vuodesta 1989 alkaen ollut Yhdistyneen kuningaskunnan parlamentin alahuoneessa Vauxhallin vaalipiiristä valittuna edustajana. Hoey oli urheiluministerinä vuosina 1999–2001.


title: Patsy Kelly

text: Patsy Kelly (12. tammikuuta 1910 New York, New York – 24. syyskuuta 1981 Woodland Hills, Kalifornia) oli yhdysvaltalainen näyttelijä. Kelly esiintyi Broadway-musikaaleissa ja vuonna 1933 hän siirtyi Hollywoodiin, jossa hänestä tuli Thelma Toddin näyttelijäpari suositussa lyhytkomediasarjassa. Kelly näytteli elokuvissa aktiivisesti vuoteen 1943 saakka, jolloin hän siirtyi niistä syrjään. Kelly näytteli myöhemmin radiossa ja televisiossa, mutta palasi elokuvien pariin sivurooleissa 1960-luvulla. Kellyn 1960-luvun elokuviin kuuluu muun muassa "Rosemaryn painajainen" (1968). Kelly sai Tony-palkinnon roolistaan vuonna 1971 esitetyssä Broadway-näytelmässä "No No Nanette". Hän on saanut tähden Hollywood Walk of Famelle.


title: Clive Anderson

text: Clive Anderson (s. 10. joulukuuta 1952) on brittiläinen komediakäsikirjoittaja, televisio- ja radiojuontaja ja entinen rikosasianajaja.


title: Clive Anderson

text: Anderson opiskeli Cambridgen yliopiston Selwyn Collegessa ja oli Cambridge Footlightsin puheenjohtajana 1974–1975. Hän juontaa televisiossa "Whose Line Is It Anyway? -visailuohjelmaa" ja on esiintynyt vierailijana muun muassa "Have I Got News for Youssa" ja "QI:ssa". Hän on myös isännöinyt keskusteluohjelmia "Clive Anderson Talks Back" ja "Clive Anderson All Talk".


title: Clive Anderson

text: Radiossa Anderson isännöi keskusteluohjelma "Clive Anderson's Chat Roomia", viihdeohjelma "Loose Endsia" ja lakiasioita käsittelevää "Unreliable Evidencea". Lisäksi hän on toiminut juontajana useissa dokumenttiohjelmissa.


title: George Montgomery

text: George Montgomery (29. elokuuta 1916 Brady, Montana – 12. joulukuuta 2000 Rancho Mirage, Kalifornia) oli yhdysvaltalainen näyttelijä. Hän näytteli elokuvissa vuodesta 1935 alkaen ja alkoi saada suurempia rooleja vuosikymmenen vaihteessa, jolloin hän myös alkoi käyttää syntymänimensä George Letzin sijaan nimeä George Montgomery. Montgomeryn elokuviin kuuluu muun muassa vuonna 1965 valmistunut "Taistelu Ardenneilla" ("Battle of the Bulge"). Kaikkiaan hän näytteli 87 elokuvassa. Televisiossa Montgomery näytteli pääroolin lännensarjassa "Cimarron City" (1958–1960) ja vieraili muun muassa "Bonanzassa" ja "Smith ja Jonesissa". Montgomery oli naimisissa Dinah Shoren kanssa 1943–1962. Hän on saanut tähden Hollywood Walk of Famelle.


title: Ruutananlammi

text: Ruutananlammi eli Ruutana on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Ruutananlammi

text: Soikean lammen pinta-ala on 0,81 hehtaaria ja sen halkaisija on 120 metriä. Lampeen laskee pari metsäojaa ja sen luusua sijaitsee järven itärannalla, josta saa alkuunsa neljä kilometriä pitkä laskuoja Karpalistonjokeen, joka laskee Tupurlanjärveen.


title: Ruutananlammi

text: Järven rantaviiva on 0,33 kilometriä pitkä ja ranta on pääosin moreeni- ja kalliopohjaista metsämaastoa. Etelässä on metsäistä suota. Rannat ovat rakentamattomia eikä sinne johda teitä.


title: Massimo Serato

text: Massimo Serato (oikealta nimeltään "Giuseppe Segato", 31. toukokuuta 1916 Oderzo, Trevison maakunta – 22. joulukuuta 1989 Rooma) oli italialainen näyttelijä.


title: Massimo Serato

text: Serato opiskeli näyttelemistä Rooman Kokeellisessa elokuvakeskuksessa ja esiintyi ensimmäisen kerran Franco Saponierin elokuvassa "Appuntamento allo zoo" (1937). Hänen varsinaisena debyyttinään pidetään kuitenkin Gianni Franciolinin elokuvaa "L'ispettore Vargas" (1940). Seuraavana vuonna Serato näytteli pääosaa Mario Soldatin hyvin menestyneessä elokuvassa "Piccolo mondo antico".


title: Massimo Serato

text: Toisen maailmansodan aikana ja sen jälkeen Serato näytteli pääosia muun muassa Carmine Gallonen ja Gennaro Righellin elokuvissa sekä Alberto Lattuadan esikoisohjauksessa "Giacomo l’idealista" (1943). Myöhemmin hän esiintyi etupäässä melodraamoissa, eri tyylilajeja edustavissa seikkailuelokuvissa sekä televisiosarjoissa. Spagettiwesterneissä Serato käytti toisinaan taiteilijanimeä "Joe Barracuda". Hänet on palkittu nastro d’argentolla sivuosasta Aldo Verganon elokuvassa "Il sole sorge ancora" (1946).


title: Massimo Serato

text: Seratolla oli 1940-luvulla suhde näyttelijä Anna Magnanin kanssa. Heille syntyi yhteinen poika Luca.


title: George Schlatter

text: George Schlatter (s. 31. joulukuuta 1932 Birmingham, Alabama) on yhdysvaltalainen televisiotuottaja. Hänen tuottamiensa televisio-ohjelmien joukkoon kuuluu muun muassa komediasarja "Rowan & Martin's Laugh-In". Schlatter oli myös American Comedy Awards -palkinnon alullepanija. Hän on saanut tähden Hollywood Walk of Famelle.


title: Edna May Oliver

text: Edna May Oliver (9. marraskuuta 1883 Malden, Massachusetts – 9. marraskuuta 1942 Hollywood, Kalifornia) oli yhdysvaltalainen näyttelijä. Hän esiintyi nuorena oopperassa, mutta siirtyi myöhemmin näyttelijäksi. Oliver teki Broadway-debyyttinsä 1916 ja esiintyi useissa Broadway-tuotannoissa 1920-luvulla, kunnes hän solmi elokuvasopimuksen RKO Picturesin kanssa. Hän oli ehdolla parhaan naissivuosan Oscar-palkinnon saajaksi vuoden 1939 elokuvasta "Erämaan rummut". Oliver on saanut tähden Hollywood Walk of Famelle.


title: John de Lancie (oboisti)

text: John Sherwood de Lancie (26. heinäkuuta 1921 Berkeley, Kalifornia – 17. toukokuuta 2002 Walnut Creek, Kalifornia) oli yhdysvaltalainen oboisti. Hän aloitti Pittsburghin sinfoniaorkesterissa vuonna 1940. Yhdysvaltojen liityttyä toiseen maailmansotaan de Lancie palveli Eisenhowerin päämajassa ja myöhemmin OSS:ssä. Ollessaan Itävallassa vuonna 1945 hän tutustui säveltäjä Richard Straussiin, jolta hän erään vierailunsa yhteydessä kysyi oliko tämä koskaan ajatellut säveltävänsä oboekonserttoa. Strauss vastasi kieltävästi, mutta muutamaa kuukautta myöhemmin hän kutsui de Lancien oboekonserttonsa ensiesitykseen. Myöhemmissä haastatteluissa Strauss mainitsi konsertton syntyneen de Lancien kysymyksen seurauksena.


title: John de Lancie (oboisti)

text: Vuonna 1946 de Lancie aloitti Philadelphian orkesterin oboistina ja 1954 hänestä tuli orkesterin ykkösoboisti. Hän levytti sooloartistina muun muassa Mozartin ja Ibertin musiikkia ja oli mukana yli 600 Philadelphian orkesterin levytyksessä. De Lancie jätti orkesterin 1977 ja siirtyi johtamaan Curtis Institute of Musicia, jota tehtävää hän hoiti vuoteen 1985 saakka. Elämänsä loppuvaiheessa de Lancie kärsi leukemiasta. Hän kuoli vuonna 2002. John de Lancien poika on näyttelijä John de Lancie.


title: H. V. Kaltenborn

text: Hans von Kaltenborn (9. heinäkuuta 1878 Milwaukee, Wisconsin – 14. kesäkuuta 1965 New York, New York) oli yhdysvaltalainen radiokommentaattori. Hän opiskeli Harvardin yliopistossa politiikan tutkimusta ja valmistui vuonna 1909. Hän aloitti newyorkilaisella radioasemalla vuonna 1922. Tunnetuksi Kaltenborn tuli vuonna 1938 Münchenin sopimusta ja sudeettialueiden miehitystä käsittelevien lähetystensä ansioista. Vuodesta 1940 alkaen Kaltenborn toimi NBC:llä. Hän oli presidentti Franklin D. Rooseveltin ja Yhdysvaltain ulkopoliitikan tukija, mutta hän kritisoi muun muassa ammattiliittoja, joiden toiminnan hän koki haittaavan sotatuotantoa. Lakkojen arvostelu jatkui myös sodan jälkeen. Kritiikin seurauksena ammattiliitot boikotoivat Kaltenbornin radio-ohjelmaa, tosin epäonnistuneesti. Kaltenbornin ura kääntyi laskuun television myötä, sillä televisioon haluttiin neutraalimpia esiintyjiä, eikä hänen radiossa hyvin toiminut esiintymistyylinsä ollut enää vakuuttava. Kaltenborn lopetti säännölliset radioesiintymiset vuonna 1955.


title: Richard Boone

text: Richard Boone (18. kesäkuuta 1917 Los Angeles, Kalifornia – 10. tammikuuta 1981 St. Augustine, Florida) oli yhdysvaltalainen näyttelijä. Boone palveli toisessa maailmansodassa, jonka jälkeen hän opiskeli näyttelemistä newyorkilaisessa The Actors Studiossa. Boone teki Broadway-debyyttinsä 31-vuotiaana, ja vuonna 1951 hän solmi elokuvasopimuksen 20th Century Foxin kanssa. Boonen Foxille tekemiin elokuviin kuuluu muun muassa vuonna 1953 valmistunut "Näin hänen kuolevan", jossa hän näytteli Pontius Pilatuksen roolin. Vuosina 1957–1963 Boone näytteli suositussa television lännensarjassa "Have Gun, Will Travel". Sitä seurasi lyhytikäiseksi jäänyt antologiasarja "The Richard Boone Show", jonka jälkeen Boone palasi takaisin elokuvarooleihin. Boone kuoli kurkkusyöpään 63-vuotiaana.


title: Clem Beauchamp

text: Clem Beauchamp (26. elokuuta 1898 Bloomfield, Iowa – 14. marraskuuta 1992 Santa Rosa, Kalifornia) oli yhdysvaltalainen näyttelijä, elokuvaohjaaja ja tuotantopäällikkö. Näyttelijänä hän esiintyi pikkurooleissa nimellä Jerry Drew. Beauchamp sai parhaan avustavan ohjaajan Oscar-palkinnon vuoden 1935 elokuvasta "Bengalin sankarit" ja oli ehdolla seuraavana vuonna samassa kategoriassa elokuvasta "Viimeinen mohikaani". Beauchampin puoliso oli Hal Roachin komedioissa näytellyt Anita Garvin.


title: Carsey-Werner

text: Carsey-Werner Productions on yhdysvaltalaisten Marcy Carseyn ja Tom Wernerin 1980-luvun alussa perustama televisiotuotantoyhtiö. Yhtiön tuottamia televisiosarjoja ovat muun muassa komediat Kolmas kivi auringosta, Bill Cosby Show, Cybill, Perhe paketissa ja 70's Show. Carsey-Wernerin tuottamia ohjelmia esitetään yli 175 eri maassa ja ne ovat saaneet yli 20 Emmy-palkintoa ja kymmenen Golden Globea.


title: Surianaceae

text: Surianaceae on pieni kasviheimo, joka kuuluu koppisiemenisten Fabales-lahkoon (mm. hernekasvit).


title: Surianaceae

text: Heimon kasvit ovat puuvartisia kasveja, joissa on kivisoluja. Lehdet sijaitsevat spiraalimaisesti tai kahdessa rivissä ja ovat tavallisesti korvakkeellisia ja yksinkertaisia. Kukinto on viuhkomainen ja sijaitsee tavallisesti varren haaran päässä. Kukkaperät ovat nivelikkäitä, ja kukissa on toisinaan tyvestään yhteen kasvanut verhiö ja tavallisesti teriö, joka on kierteinen ja toisinaan lyhytkyntinen. Hetiö on tavallisesti obdiplostemoninen (kahtena kiehkurana, ulkokiehkuran heteet kohdakkain terälehtien kanssa). Kukassa ei ole mesiäistä, mutta suvussa Recchia on mettä erittävä gynofori (sikiäimen kannatin). Sikiäin koostuu yhdestä viiteen erillisestä emilehdestä, joissa kussakin on tyveen kiinnittyvä eli gynobaasinen vartalo; luotit ovat nuijamaisia tai pallomaisia. Siemenaiheet ovat liman ympäröimiä ja yksikalvoisia, ja niitä on kussakin emissä 1-5. Hedelmä on verhiön suojaama marja, luumarja tai pähkinä; hedelmäseinässä on kivisoluja. Siemenessä ei ole endospermiä ja alkio on käyrä tai poimuttunut.


title: Surianaceae

text: Heimo kasvaa pääasiassa Australiassa, mutta "Recchia" on meksikolainen. "Suriana maritima" kasvaa kaikkialla tropiikin rannikoilla.


title: Surianaceae

text: Heimossa on viiteen sukuun kuuluvat kahdeksan lajia. Lähin sukulaisheimo on linnunruohokasvit (Polygalaceae). Cronquist (1981) vei heimon suvut kvassiakasveihin (Simaroubaceae), joita hän piti Rosales-lahkoon kuuluvina (nyt lahkossa Sapindales). Takhtajan (1997) taas sisällytti ne omana heimonaan lahkoon Rutales (nykyään =Sapindales).


title: Surianaceae

text: Surianaceae-heimon suvut ovat:


title: Sanattomia tunteita

text: Sanattomia tunteita ("Johnny Belinda") on Jean Negulescon ohjaama yhdysvaltalainen elokuva vuodelta 1948. Se pohjautuu Elmer Harrisin näytelmään. Elokuvassa Jane Wyman näyttelee kuuromykkää Belindaa, joka asuu maatilalla yhdessä isänsä ja tätinsä kanssa. Uusi lääkäri Lew Ayres päättää opettaa Belindalle viittomakieltä helpottaakseen hänen elämäänsä.


title: Sanattomia tunteita

text: Wyman sai roolistaan parhaan naispääosan Oscar-palkinnon. Lisäksi elokuva oli ehdolla kymmenessä muussa kategoriassa.


title: Sanattomia tunteita

text: Vuonna 1982 ensiesitettiin tarinasta kehnona pidetty televisioelokuva, jonka on ohjannut Anthony Page. Se julkaistiin Suomessa VHS-videona.


title: William Dieterle

text: William Dieterle (15. heinäkuuta 1893 Ludwigshafen am Rhein, Saksa – 9. joulukuuta 1972 Ottobrunn) oli saksalainen näyttelijä ja elokuvaohjaaja. Hän aloitti teatterinäyttelijänä Saksassa ja Sveitsissä ja suoritti elokuvadebyyttinsä vuonna 1913. Dieterle näytteli muun muassa Paul Lenin ohjaamassa elokuvassa "Das Wachfigurenkabinett" (1924) ja F. W. Murnaun Faustissa (1926). Dieterle aloitti elokuvien ohjaamisen Saksassa ollessaan ja siirtyi Hollywoodiin, Yhdysvaltoihin vuonna 1930. Hänen Yhdysvalloissa ohjaamiaan elokuvia ovat muun muassa "Kesäyön unelma" (1935), "Emile Zolan elämä" (1937) ja "Notre Damen kellonsoittaja" (1939). Dieterle palasi Eurooppaan 1950-luvun lopulla ja ohjasi elokuvia Saksassa ja Italiassa.


title: Richard Diamond, Private Detective

text: Richard Diamond, Private Detective (televisiossa myös Call Mr. D) oli yhdysvaltalainen rikossarja, jota esitettiin radiossa 1949–1954 ja televisiossa 1957–1960. Newyorkilaista yksityisetsivä Richard Diamondia esitti radiossa Dick Powell ja televisiossa David Janssen.


title: Richard Diamond, Private Detective

text: Radioversion jaksot käsikirjoitti ja ohjasi sarjan luoja Blake Edwards, joka myöhemmin tuli tunnetuksi muun muassa Vaaleanpunainen pantteri -elokuvien ohjaajana. Tuottajana toimi nimiroolin esittäjä Dick Powell. Sarjan muita vakionäyttelijöitä olivat poliisiluutnantti Walt Levinsonia esittänyt Ed Begley, Virginia Gregg, joka näytteli Diamondin tyttöystävää Helen Asheria ja Wilms Herbert, joka esitti sekä poliisikersantti Otisia että Helenin hovimestaria Francisia.


title: Richard Diamond, Private Detective

text: "Richard Diamondin" siirtyessä televisioon pääosaa esittämään tuli David Meyer, joka tuottajana toimineen Powellin neuvosta muutti sukunimensä Jansseniksi. Tuotantoyhtiönä oli Powellin osin omistama Four Star Productions. Sarjan kahden ensimmäisen tuotantokauden vakionäyttelijöihin kuului Regis Toomey, joka esitti Dennis "Mac" McGoughia. Kolmannella tuotantokaudella sarjan tapahtumapaikka siirtyi New Yorkista Los Angelesiin, jossa uusina hahmoina mukaan tulivat Barbara Bainin näyttelemä tyttöystävä Karen ja Mary Tyler Mooren näyttelemä puhelinvastauspalvelun Sam. Samin kasvoja ei koskaan näytetty televisiosarjassa, ja kun Moore kertoi roolistaan ja poseerasi TV Guide -lehdessä hänet korvattiin kesken kolmannen tuotantokauden Roxane Brooksilla.


title: Richard Diamond, Private Detective

text: Vierailevina näyttelijöinä sarjassa esiintyivät muun muassa Jack Albertson, Joey Bishop, Dan Blocker, Charles Bronson, Jack Cassidy, James Coburn, DeForest Kelley, Keye Luke, Vic Morrow, Mort Sahl ja Lee Van Cleef.


title: David Copperfield (vuoden 1935 elokuva)

text: David Copperfield ("The Personal History, Adventures, Experience, & Observation of David Copperfield the Younger") on George Cukorin ohjaama Charles Dickensin samannimiseen romaaniin pohjautuva yhdysvaltalainen elokuva vuodelta 1935. David Copperfieldia nuorena näytteli Freddie Bartholomew ja aikuisena Frank Lawton.


title: David Copperfield (vuoden 1935 elokuva)

text: Elokuva oli ehdolla Oscar-palkinnon saajaksi kolmessa eri kategoriassa, mutta se jäi ilman palkintoa.


title: David Copperfield (vuoden 1935 elokuva)

text: "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: The Phil Harris-Alice Faye Show

text: The Phil Harris-Alice Faye Show oli yhdysvaltalainen radiossa esitetty tilannekomediasarja, jonka pääosia esittivät aviopari Phil Harris ja Alice Faye. Sarjaa esitti NBC vuosina 1948–1954, ja sitä edelsi 1946–1948 esitetty "Fitch Bandwagon". Sarjan sponsorina toimi sen alkuaikoina Rexall-apteekkiketju ja vuodesta 1951 alkaen RCA.


title: The Phil Harris-Alice Faye Show

text: Harris ja Faye näyttelivät sarjassa omilla nimillään ja heidän roolihahmonsa perustuivat heidän todelliseen elämäänsä, vastaavasti kuin Ozzie ja Harriet Nelson olivat aiemmin tehneet omassa tilannekomediassaan "The Adventures of Ozzie and Harriet". Harrisin ja Fayen tyttäriä Alice junioria ja Phyllisiä näyttelivät Jeanine Roose ja Anne Whitfield. Sarjan muihin näyttelijöihin kuului muun muassa ohjelmaa sponsoroivan Rexallin edustajaa esittänyt Gale Gordon, jonka tehtävänä oli "salaa" mainostaa vuorosanoissaan Rexallia. Koska Harris ja Faye olivat molemmat tunnettuja laulajia jokainen jakso sisälsi myös kaksi musiikkinumeroa.


title: Mary Miles Minter

text: Mary Miles Minter (synt. Juliet Reilly, myöh. Juliet Shelby, 1. huhtikuuta 1902 Shreveport, Louisiana – 4. elokuuta 1984 Santa Monica, Kalifornia) oli yhdysvaltalainen näyttelijä. Hän aloitti näyttelemisen kiertävässä näyttelijäseurueessa jo lapsena, myöhemmin kertomansa mukaan vastoin tahtoaan. Debyyttinsä New Yorkissa Shelby teki vuonna 1909 näytelmässä "A Fool There Was" ja varsinaisen läpimurtonsa hän teki kahta vuotta myöhemmin Dustin Farnumin vastanäyttelijänä sisällissotaan sijoittuvassa näytelmässä "The Littlest Rebel".


title: Mary Miles Minter

text: Elokuvadebyyttinsä Shelby teki vuonna 1912 elokuvassa "The Nurse". Shelby joutui ongelmiin alaikäisten teatterinäyttelijöiden käyttöä valvovan järjestön kanssa, joten hän äitinsä muutti tyttärensä nimen vanhemman kuolleen sukulaisen mukaan Mary Miles Minteriksi. Minter teki ennen elokuvauransa päättymistä 1923 yli 50 elokuvaa. Ura päättyi vuonna 1922 tapahtuneeseen yhä selvittämättä olevaan elokuvaohjaaja William Desmond Taylorin murhaan ja siihen liittyviin spekulointeihin. Minter sanoi myöhemmin rakastaneensa Tayloria koko elämänsä ajan ja yhtenä mahdollisena syyllisenä murhaan pidetään Minterin äitiä Charlotte Shelbya. Myöhempinä vuosinaan Minter avioitui kiinteistövälittäjän kanssa ja hän itsekin toimi samalla alalla. Minter on saanut tähden Hollywood Walk of Famelle.


title: Bengalin sankarit

text: Bengalin sankarit ("The Lives of a Bengal Lancer") on Henry Hathawayn ohjaama yhdysvaltalainen elokuva vuodelta 1935. Clem Beauchamp sai "Bengalin sankareista" parhaan avustavan ohjaajan Oscar-palkinnon. Lisäksi elokuva oli ehdolla kuudessa muussa kategoriassa, joiden joukossa olivat muun muassa parhaan elokuvan ja parhaan ohjaajan palkinnot.


title: Bengalin sankarit

text: "The New York Timesin" kriitikot valitsivat "Bengalin sankarit" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Bengalin sankarit

text: Elokuvan tapahtumat sijoittuvat Intiaan ja sen päätähtenä on Gary Cooper, joka esittää luutnantti McGregoria, jonka komppaniaan saapuu kaksi uutta upseeria, luutnantit Forsythe (Franchot Tone) ja Donald Stone (Richard Cromwell), jonka isä on saman varuskunnan komentaja eversti Tom Stone (Guy Standing). Välttääkseen epäilykset poikansa suosimisesta eversti Stone tuskin huomaa poikaansa, joka katkeroituu isäänsä ja armeijaan. Luutnantti Stone joutuu kapinallisten kaappaamaksi ja koska eversti Stone kieltäytyy lähettämästä joukkoja pelastamaan poikaansa, lähtevät McGregror ja Fortesque oma-aloitteisesti pelastusretkelle.


title: Reschensola

text: Reschensola (, ) on 1 507 metriä korkea sola Alpeilla Itävallan ja Italian rajalla. Korkein kohta on Italian puolella; valtionrajalla korkeus on 1 450 metriä. Solan kautta kulkee maantie (Itävallan tie 180, Italian SS40).


title: Reschensola

text: Reschensola yhdistää Innjoen laakson pohjoisessa Adigejoen laaksoon etelässä, ja on siten Alppien päävedenjakajalla. Solasta pohjoiseen virtaa pieni uoma Stille Bach, joka laskee pohjoisempana Inniin. Inn laskee edelleen Tonavan kautta Mustaanmereen. Solan eteläpuolella on vuonna 1949 rakennettu tekojärvi Reschensee eli Lago di Resia , josta lähtevä Adige laskee Adrianmereen.


title: Reschensola

text: Sola erottaa Reettiset Alpit lännessä Ötztalin Alpeista idässä. Pari kilometriä solasta länteen sijaitsee Piz Lad, jolla yhtyvät Itävallan, Italian ja Sveitsin rajat.


title: Today (BBC Radio 4)

text: Today on BBC Radio 4:n aamuisin esittävä uutis- ja ajankohtaisohjelma. Ohjelma alkaa arkisin kello kuudelta ja se kestää kolme tuntia. Lauantain kaksituntiset lähetykset alkavat kello seitsemän. "Todayn" ensimmäinen lähetys tapahtui BBC Home Servicellä 28. lokakuuta 1957. Nykyään ohjelma tavoittaa viikoittain keskimäärin runsaat kuusi miljoonaa kuulijaa. "Todayn" nykyisistä juontajista pisimpään tehtävässään on toiminut vuonna 1987 aloittanut John Humphrys.


title: Elinor Donahue

text: Elinor Donahue (s. 19. huhtikuuta 1937 Tacoma, Washington) on yhdysvaltalainen näyttelijä. Hän aloitti tanssimisen viisivuotiaana ja 14-vuotiaana hän oli tanssijana Las Vegasissa. Murrettuaan nilkkansa 16-vuotiaana Donahue päätti siirtyä näyttelijäksi, ja hän saikin melkein välittömästi roolin tilannekomediasarjassa "Isä tietää kaiken", jossa hän näytteli sarjan päättymiseen vuonna 1960 saakka. Sarjan päätyttyä hänellä oli vakiorooli muun muassa komediasarjoissa "The Andy Griffith Show" ja "The Odd Couple". Donahue oli naimisissa Harry Ackermanin kanssa.


title: Ken Hodge

text: Ken Raymond Hodge (s. , Britannia) on entinen kanadalainen jääkiekkoilija. Hän pelasi NHL:ssä Chicago Blackhawksissa, Boston Bruinsissa ja New York Rangersissä yhteensä 880 runkosarjaottelua vuosina 1965–1978.


title: Ken Hodge

text: Hodge pelasi jääkiekkoa Chicago Blackhawksin juniorijoukkueessa St. Catharines Black Hawksissa vuosina 1961–1965. Kauden 1964–1965 lopussa hän siirtyi Chicago Blackhawksiin. Chicagon joukkue oli pienikokoinen, joten Hodgen oletettiin olevan joukkueen "poliisi". Hodge pelasi tässä roolissa kaksi kautta. Ammattilaisuransa alussa hän oli heikko luistelija. Toukokuussa 1967 Chicago myi Hodgen, Phil Espositon ja Fred Stanfieldin Bostoniin, josta se sai vaihdossa Gilles Marotten, Pit Martinin ja Jack Norrisin. Kauppa on yksi NHL:n historian epätasaisimmista.


title: Ken Hodge

text: Hodge pelasi Bostonissa joukkueen ensimmäisessä hyökkäysketjussa yhdessä Espositon ja Wayne Cashmanin kanssa. Hodgen ei tarvinnut enää tapella ja hänestä tuli yksi NHL:n parhaista maalintekijöistä. Hän sai enemmän peliaikaa ylivoimalla ja tasakentällisin, kun Bostonin valmentajaksi tuli Harry Sindenin jälkeen Tom Johnson vuonna 1970. Boston voitti Stanley Cupin vuosina 1970 ja 1972. Hodge pelasi Bostonissa vuosina 1967–1976. Hän teki runkosarjassa kahdesti yli sata tehopistettä ja kerran 50 maalia.


title: Ken Hodge

text: Boston myi Hodgen toukokuussa 1976 New York Rangersiin, josta se sai vaihdossa Rick Middletonin. Kaupan jälkeen Bostonin valmentaja Don Cherry arvosteli Hodgea ja sanoi, että hän ei ole joukkuepelaaja. Hodge lopetti jääkiekkouransa vuonna 1978, mutta pelasi vielä Binghamton Dustersissa 37 ottelua kaksi vuotta myöhemmin. Hän ei koskaan voittanut Stanley Cupin lisäksi muita NHL:n palkintoja, mutta hän pelasi kolmasti ssa (1971, 1973 ja 1974).


title: Ken Hodge

text: Hodgen poika on entinen NHL-jääkiekkoilija Ken Hodge Jr..


title: Antwerpenin piiritys (täsmennyssivu)

text: Antwerpeniä on piiritetty ja valloitettu useita kertoja:


title: Ruandan sisällissota (1959–1961)

text: Ruandan sisällissota käytiin vuosina 1959–1961 Ruandassa. Sodassa olivat vastakkain hutut ja tutsit.


title: Ruandan sisällissota (1959–1961)

text: Ruanda oli alun perin osa Saksan Itä-Afrikkaa. Ensimmäisen maailmansodan jälkeen Belgia sai Ruandan ja Burundin alueet hallittavakseen Kansainliiton mandaattialueena. Toisen maailmansodan jälkeen Ruanda ja Burundi muodostivat YK:n alaisen Ruanda-Urundin huoltohallintoalueen, jota Belgia hallinnoi edelleen. Alueella olivat vallassa tutsit, vaikka he olivatkin vähemmistö alueen väestössä. Belgia myönsi alueelle itsehallinnon 1950-luvun lopulla. Alueen väestön alistettu enemmistö, hutut, kuitenkin koki, että heillä ei ollut tarpeeksi valtaa ja marraskuussa 1959 hutut aloittivat kapinan tutseja vastaan. Seurasi sisällissota, jossa twat tukivat tutseja. Sota oli enimmäkseen veristä heimosodankäyntiä ja se päättyi hutujen voittoon.


title: Ruandan sisällissota (1959–1961)

text: Ruandalaiset äänestivät kuningasvallan tulevaisuudesta YK:n valvomassa kansanäänestyksessä vuonna 1961. Yli 80 % äänestäjistä kannatti monarkiasta luopumista ja tutsi-kuningas syrjäytettiin. Ruandasta tuli tasavalta ja yli 150 000 tutsia pakeni maasta.


title: Ruandan sisällissota (1959–1961)

text: Ruanda itsenäistyi vuonna 1962. Taistelut jatkuivat vuonna 1963, kun maastapaenneet tutsit hyökkäsivät Ruandaan. Hutut torjuivat hyökkäyksen ja tappoivat hyökkäyksen seurauksena monia tutseja. Hutut torjuivat tutsien hyökkäyksen myös vuonna 1964.


title: Monterreyn taistelu

text: Monterreyn taistelu käytiin Meksikon–Yhdysvaltain sodan aikana 19.–24. syyskuuta 1846. Taistelussa kenraali Zachary Taylorin johtamat yhdysvaltalaiset joukot löivät kenraali Pedro de Ampudian johtamat meksikolaiset ja valtasivat Monterreyn kaupungin.


title: Monterreyn taistelu

text: Meksikon–Yhdysvaltain sota syttyi keväällä 1846. Taylorin johtama Yhdysvaltain pääarmeija operoi Rio Grandella lähellä Meksikonlahden rannikkoa. Alkumenestyksestä huolimatta Taylor ei pystynyt etenemään syvemmälle Meksikoon, koska häneltä puuttui kuljetuskalustoa ja monet hänen joukoistaan sairastuivat kuumeeseen ja punatautiin. Yhdysvaltain presidentti James K. Polk kuitenkin painosti jatkuvasti Tayloria jatkamaan hyökkäystä Meksikoon. Syyskuussa Taylor eteni 6 000 terveen miehen kanssa Monterreyhin, jonka edustalle hän saapui 19. syyskuuta 1846. Kaupunkia puolusti kenraali Ampudia, jonka johtamat joukot (noin 10 000 miestä) olivat linnoittaneet kaupungin ympäristön.


title: Monterreyn taistelu

text: Taylor jakoi joukkonsa hyökätäkseen kaupunkiin 20. syyskuuta. Kenraali William Worthin johtama divisioona hyökkäsi kaupunkia ympäröiviä linnoituksia vastaan luoteesta, William Orlando Butlerin vapaaehtoiset ja David Twiggsin joukot koillisesta. Worthin joukot valtasivat Mnoterreyn länsipuoliset linnoitukset sekä kaupungin eteläpuoliset linnoitetut kukkulat ja estivät näin Ampudiaa saamasta mahdollisia vahvistuksia. Meksikolaiset torjuivat aluksi Twiggin ja Butlerin hyökkäyksen, mutta yhdysvaltalaiset kokosivat joukkonsa, hyökkäsivät uudelleen ja valtasivat kaupungin itäpuolella olleen Tenerian linnoituksen.


title: Monterreyn taistelu

text: Worthin joukot valtasivat 22. syyskuuta vahvasti puolustetun piispanpalatsin kaupungin länsipuolella. Tämän jälkeen Ampudian joukot vetäytyivät Monterreyn keskustaan, jossa taistelu jatkui talo talolta. Taistelu päättyi, kun yhdysvaltalaiset alkoivat pommittaa meksikolaisia yhdentoista tuuman mörssärillä. 24. syyskuuta Ampudia ehdotti tulitaukoa ja pyysi antautumisehtoja. Taylor suostui antautumiseen, ja Ampudia poistui joukkoineen kaupungista 25. syyskuuta.


title: Monterreyn taistelu

text: Meksikolaisten kokonaistappiot taistelussa olivat yli 400 miestä. Yhdysvaltalaisia kaatui 120 ja haavoittui 333 miestä. Presidentti Polk vimmastui Taylorin annettua Ampudialle antautumisehdot, jotka mahdollistivat Meksikon armeijan joukkojen vetäytymisen kaupungista. Polkin mielestä Taylor oli päästänyt meksikolaiset pakoon. Polk menetti luottamuksensa Taylorin sodanjohtokykyyn, ja hän kääntyi poliittisen vastustajansa kenraali Winfield Scottin puoleen Meksikon sodan ratkaisemiseksi.


title: Monterreyn taistelu

text: Yhdysvaltalaiset käyttivät kaupunkitaisteluissa taktiikkaa, jossa edettiin talo talolta. Talon seinä puhkaistiin joko hakuin tai ampumalla kuuden naulan tykillä. Reiästä sisään ammuttiin ajastettu pommi, jonka räjähdettyä jalkaväki eteni sisälle ja tappoi vielä sisällä olleet. Tämän jälkeen kiväärimiehet siirtyivät talon katolle, josta he ampuivat seuraavia taloja ja katuja. Talon valtaamisen jälkeen hyökättiin seuraavan taloon ja niin edelleen. Joidenkin historioitsijoiden mukaan teksasilaiset opettivat taktiikan muille yhdysvaltalaisille joukoille. Teksasilaisilla oli kokemusta savi- ja kivitaloista koostuvien kaupunkien valtaamisesta.


title: Viikinkien hyökkäykset Englantiin

text: Viikingit tekivät hyökkäyksiä Englantiin vuosina 793–1016.


title: Viikinkien hyökkäykset Englantiin

text: Vuonna 1016 tanskalainen viikinki Knuut Suuri nousi Englannin kuninkaaksi.


title: Viikinkien hyökkäykset Englantiin

text:
Ensimmäinen tunnettu viikinkien hyökkäys Englantiin tapahtui vuonna 793, kun norjalaiset ryöstivät Lindisfarnen luostarin.
Englannin kuningas Alfred Suuren seuraajat yrittivät vuoden 899 jälkeen vallata pikku hiljaa takaisin tanskalaisten hallitseman danelagenin alueen. Danelagen käsitti noin kolmanneksen Englannista. Englannin kuningas Edvard Vanhempi hävisi tanskalaisille East Angliassa vuonna 902, mutta voitti Northumbrian tanskalaiset vuonna 910 Tettenhallin taistelussa. Vuonna 918 hän voitti Tempsfordin taistelun ja tappoivat Tempsfordin tanskalaispäällikön. Tämän jälkeen koko East Anglia oli valloitettu.


title: Viikinkien hyökkäykset Englantiin

text: Englantilaiset valtasivat Yorkin takaisin vuonna 927. Vallatakseen tanskalaisten menettämät alueet takaisin Dublinin viikingit tekivät liiton skottien ja Strathclyden britonien kanssa. Joukot hyökkäsivät Englantiin tavoitteenaan syrjäyttää Englannin kuningas Athelstan. Joukot valtasivat Yorkin takaisin, mutta hävisivät Brunanburhin taistelun vuonna 937. Voitto varmisti Athelstanin ylivallan Englannissa.


title: Viikinkien hyökkäykset Englantiin

text: Viikingit tekivät uusia voimakkaita hyökkäyksiä vuodesta 980 lähtien. Hyökkäykset kohdistuivat erityisesti Lontoon lähelle. Viikinkien retkikunnat olivat muuttuneet suuremmiksi ja entistä ammattimaisemmiksi. Englannin heikko kuningas Ethelred Neuvoton ei kyennyt vastustamaan viikinkejä. Ethelred yritti päästä eroon viikingeistä maksamalla viikingeille pakkoveron, danegeldin eli tanskalaisrahan. Rahat eivät kuitenkaan auttaneet, sillä viikingit käyttivät ne uusien retkien järjestämiseen. Vuonna 991 norjalaiset viikingit voittivat Maldonin taistelun. Ethelred maksoi 21 000 punnan tanskalaisrahan ja pakeni Normandiaan. Tanskalaiset hyökkäsivät Lontooseen vuosina 994 ja 1002, jolloin heille maksettiin 24 000 punnan tanskalaisraha. Vuonna 1002 Ethelred järjesti Pyhän Bricen päivän verilöylyn, jossa murhattiin Englannin tanskalaissyntyisiä asukkaita. Vuonna 1011 viikingit ryöstivät Canterburyn ja tappoivat arkkipiispan. Tanskan kuningas Knuut Suuri hyökkäsi Englantiin vuonna 1015. Ethelred kuoli vuonna 1016 ja uudeksi kuninkaaksi nousi hänen poikansa Edmund Rautakylki, joka jatkoi taistelua viikinkejä vastaan. Edmund hävisi Assandunin taistelun, jonka jälkeen Knuut sai haltuunsa danelagin alueen ja Mercian. Vuoden 1016 lopussa Edmund kuitenkin kuoli ja Knut nousi Englannin kuninkaaksi. Tanskalaisvalta jatkui Englannissa vuoteen 1042 asti.


title: Reto Müller

text: Reto Müller (s. ) on sveitsiläinen jääkiekkoilija.


title: Reto Müller

text: Müller pelasi SC Rapperswil-Jonan A-junioreissa vuosina 2002–2006. Kaudella 2005–06 hän pääsi pelaamaan Rapperswil-Jonan edustusjoukkueessa Sveitsin pääsarja Nationalliga A:ta. Müller jatkoi joukkueessa kauteen 2007–08 asti, jolloin hän siirtyi kesken kauden Nationalliga B:n EHC Vispiin, ja sieltä edelleen EHC Churiin. Müller pelasi kaudella 2008–09 EHC Baselissa.


title: Rick Hampton

text: Richard Charles Hampton (s. , Kanada) on entinen kanadalainen jääkiekkoilija. Hän pelasi urallaan 337 NHL-ottelua ja edusti Kanadaa kaksissa maailmanmestaruuskilpailuissa.


title: Rick Hampton

text: Juniorina Hamptonia pidettiin lupaavana kiekkoilijana, joka oli hyvä hyökkäys- ja puolustuspelissä. Hän liittyi OHA:n St. Catharines Blackhawksiin syksyllä 1972 vain 16-vuotiaana. St. Catharinesissa oli paljon muitakin lupaavia nuoria pelaajia, kuten Rick Adduono, Dave Gorman ja Wilf Paiement. Ensimmäisellä kaudellaan joukkueessa Hampton teki 21 tehopistettä 50 ottelussa. Kaudella 1973–74 Hampton oli joukkueen kapteeni ja hän teki 65 ottelussa 50 pistettä. St. Catharines eteni aina Memorial Cupin välieriin asti. Suurin osa joukkueen runkopelaajista oli kuitenkin vasta 17-vuotiaita, joten vaikutti selvältä, että kahdella seuraavalla kaudella St. Catharines voisi voittaa Memorial Cupin.


title: Rick Hampton

text: St. Catharinesin nuori joukkue kuitenkin hajosi, kun NHL ja WHA päättivät keskinäisen kilpailunsa vuoksi varata myös alaikäisiä pelaajia kesällä 1974. Kansas City Scouts varasi Paiementin toisella vuorolla ja California Golden Seals Hamptonin kolmannella. Hampton siirtyi heti ammattilaiseksi vain 18-vuotiaana ja lokakuussa 1974 hän pelasi ensimmäisen NHL-pelinsä Sealsissä. Hän pelasi kaudella 78 ottelua ja kauden päätteeksi hänet valittiin joukkueensa suosituimmaksi pelaajaksi. Seuraavalla kaudella Hampton pelasi 73 peliä, joissa teki 51 tehopistettä. Seals oli kuitenkin NHL:n huonoimpia joukkueita, ja sillä oli taloudellisia vaikeuksia. Kesällä 1976 joukkue muutti Clevelandiin ja otti uudeksi nimekseen Cleveland Barons.


title: Rick Hampton

text: Joukkue oli Clevelandissakin yhtä huono. Hampton pelasi kaudella 1976–77 vain 57 ottelua. Hän oli osan kaudesta sivussa loukattuaan kätensä. Seuraavalla kaudella (1977–78) Hampton pelasi 77 ottelua, mutta Clevelandin vaikeudet jatkuivat. Kesällä 1978 joukkue lopetti toimintansa ja sen pelaajat siirrettiin Minnesota North Starsin joukkueeseen. Minnesota teki sopimuksen Los Angeles Kingsin Gary Sargentin kanssa. Tästä "kaappauksesta" korvaukseksi Minnesota antoi Los Angelesille Hamptonin, Steve Jensenin ja Dave Gardnerin. Hampton pelasi Los Angelesissa kaudella 1978–79 vain 49 ottelua, sillä hän loukkasi kauden aikana polvensa ja olkapäänsä. Kaudella 1979–80 hän ei mahtunut enää joukkueen vakiokokoonpanoon ja joutui pelaamaan farmijoukkue Binghampton Dustersissa AHL:ssä. Kun Hampton sitten pääsi takaisin Los Angelesiin, hänen kautensa päättyi polven nivelsiteiden repeytymiseen tammikuussa 1980. Tähän päättyi hänen NHL-uransa, vain 24-vuotiaana.


title: Rick Hampton

text: Hampton jatkoi jääkiekkouraansa CHL:n Houston Apollosissa ja AHL:n New Brunswick Hawksissa. Hän pelasi kaksi kautta (1981–83) Sveitsissä Nationalliga B:n HC Ambrì-Piottassa. Kaudeksi 1983–84 Hampton palasi takaisin Pohjois-Amerikkaan, jossa hän pelasi AHL:n Rochester Americansissa viimeisen kautensa. Hän lopetti uransa keväällä 1984 27-vuotiaana.


title: Rick Hampton

text: Hampton on myöntänyt, että oli todennäköisesti virhe siirtyä niin nuorena NHL:ään. Erityisesti ongelmaksi muodostui se, että California-Cleveland oli NHL:n huonoimpia joukkueita, jossa nuorella lupaavalla puolustajalla oli paljon vastuuta ja isot odotukset.


title: Rick Hampton

text: Jääkiekkouransa aika Hampton työskenteli kauden ulkopuolella isänsä rakennusalanyrityksessä Aurorassa. Uransa lopettamisen jälkeen hän palasi takaisin kotikaupunkiinsa King Cityyn, jossa hän toimi paikallisen jäähallin johtajana. Lisäksi hän järjesti kiekkokouluja junioreille.


title: Rick Hampton

text: Hamptonia edusti jääkiekkouran aikana agentti Alan Eagleson. Eagleson järjesti hänelle 100 000 dollaria kaudesta vuonna 1974. Hampton antoi Eaglesonin hoitaa rahojensa sijoittamisen. Eagleson kuitenkin kavalsi Hamptonin rahat ja Hampton oli puilla paljailla uransa lopettamisen jälkeen. Eagleson tuomittiin myöhemmin rikollisen toimintansa vuoksi ja Hampton esitti oikeudenkäynnissä aineistoa, joka auttoi tuomitsemisessa.


title: Rick Hampton

text: Hamptonin on entisen ammattilaistaitoluistelija Carla Hamptonin isoveli.


title: Clark Donatelli

text: John Clark Donatelli (s. , Rhode Island) on entinen yhdysvaltalainen jääkiekkoilija. Hän pelasi kolmissa maailmanmestaruuskilpailuissa ja kaksissa olympialaisissa.


title: Clark Donatelli

text: Donatelli syntyi ja kasvoi Providencessa. Hän kävi siellä Moses Brown High schoolia, jonka jääkiekkojoukkueessa hän myös pelasi. High Schoolin jälkeen Donatelli lähti Kanadaan pelaamaan juniorijääkiekkoa Stratford Cullitonsiin, joka pelasi OHA:n B-sarjaa. Stratfordissa hän teki 38 pelissä tehopisteet 41+49. Kauden päätteeksi Donatelli valittiin seuran vuoden tulokkaaksi ja parhaaksi pelaajaksi. Lisäksi hän pelasi nuorten maailmanmestaruuskisoissa Yhdysvaltain joukkueessa. Seuraavana kesänä New York Rangers varasi hänet vuorolla 98.


title: Clark Donatelli

text: Donatelli meni syksyllä 1984 Bostonin yliopistoon, jossa hänellä oli pääaineena kauppatieteet. Hän pelasi myös yliopiston Terriers joukkueessa jääkiekkoa. Donatelli pelasi joukkueessa kolme kautta (1984–87), jona aikana hän edusti Yhdysvaltoja kolmissa peräkkäisissä maailmanmestaruuskilpailussa. New York Rangers myi Donatellin oikeudet Edmonton Oilersiin lokakuussa 1986. Rangers sai kaupassa Mike Goldenin, Don Jacksonin ja Miroslav Horavan. Edmontoniin siirtyivät Donatelli, Reijo Ruotsalainen, Ville Kentala ja Jim Wiemer. Syksyllä 1987 Donatelli jätti yliopiston ja liittyi Calgaryn olympialaisiin valmistautuneeseen Yhdysvaltain maajoukkueeseen. Joukkue oli olympialaisissa seitsemäs ja Donatelli pelasi kuusi ottelua.


title: Clark Donatelli

text: Donatelli olisi halunnut siirtyä NHL:ään heti olympialaisten jälkeen, mutta Edmonton Oilers ja Donatelli riitautuivat pahasti. Donatellin asianajaja väitti, että Edmonton olisi menettänyt Donatellin oikeudet ja Donatelli olisi vapaa pelaaja ja voisi solmia sopimuksen minkä tahansa NHL-seuran kanssa. NHL:n pääjohtaja John Ziegler ilmoitti, että jos Donatelli haluaa olla vapaa pelaaja, hänen tulee jättää kausi 1988–89 kokonaan väliin. Kiista kiihtyi lisää, kun Edmontonin manageri Glen Sather epäili Donatellin pelitaitoja. Vihainen Donatelli vei asian oikeuteen ja jätti pelaamatta kaudella 1988–89 tullakseen vapaaksi pelaajaksi. Juttu juuttui keväällä 1988 Rhode Islandin oikeuslaitokseen ja Donatelli palkkasi Bob Goodenow'n pelaaja-agentikseen. Koska häntä nyt edusti NHLPA:n hyväksymä agentti, hän ei voinut palata takaisin Bostonin yliopistoon. Tämän sijaan Donatelli työskenteli syksyn 1988 ja kevään 1989 isänsä rakennusalan yrityksessä Providencessa. Hänestä tuli vapaa pelaaja 1. heinäkuuta 1989 ja 12. heinäkuuta hän solmi sopimuksen Minnesota North Starsin kanssa.


title: Clark Donatelli

text: Donatelli pelasi ensimmäisen NHL-pelinsä kauden 1989–90 alussa 5. lokakuuta. Hän pelasi puolet kaudesta Minnesotassa ja puolet farmijoukkue Kalamazoo Wingsissä. Donatellin ura jatkui kaudella 1990–91 IHL:n San Diego Gullsissa ja syksyllä 1991 hän liittyi jälleen olympialaisiin valmistautuneeseen Yhdysvaltain maajoukkueeseen. Yhdysvallat oli neljäs Albertvillen olympialaisissa, joiden päätyttyä Donatelli teki sopimuksen Boston Bruinsin kanssa maaliskuussa 1992. Hän pelasi Bostonissa 10 runkosarjaottelua ja 2 pudotuspeliä. Tähän päättyi Donatellin NHL-ura.


title: Clark Donatelli

text: Donatelli pelasi kauden 1992–93 Bostonin farmijoukkue Providence Bruinsissa AHL:ssä ja tämän jälkeen vielä kolme kautta IHL:ssä. Lisäksi hän pelasi vuonna 1994 rullakiekkoa pääsarjassa. Vuonna 1996 hän lopetti uransa jääkiekkoilijana. Peliuransa jälkeen Donatelli palasi takaisin Providenceen, jossa hän meni töihin isänsä rakennusalan yritykseen Shire Corporationiin.


title: Owen Lloyd

text: Owen Lloyd (s. ) on entinen kanadalainen jääkiekkoilija.


title: Owen Lloyd

text: Lloyd pelasi juniorina WCHL:n Medicine Hat Tigersissa. Vuonna 1977 The Hockey News arvioi hänet WCHL:n 22. lupaavimmaksi pelaajaksi. Kesällä Cleveland Barons (numerolla 77) ja WHA:n Edmonton Oilers (numerolla 85). Kaudeksi 1977–78 Lloyd siirtyi ammattilaiseksi, mutta pelasi vain kolme peliä WHA:n Edmonton Oilersissa. Loppukausi meni alasarjoissa: ensin CHL:n Phoenix Roadrunnersissa, joka lopetti toimintansa kesken kauden joulukuussa. Loppukaudeksi Lloyd siirtyi Seattleen, jossa pelasi juniorijoukkue Breakersissa yli-ikäisenä.


title: Owen Lloyd

text: Lloydin oikeudet NHL:ssä omistanut Cleveland Barons meni konkurssiin kauden 1977–78 jälkeen ja hänen oikeutensa siirtyivät Minnesota North Starsille. Minnesota myi ne kuitenkin pian eteenpäin Toronto Maple Leafsille.


title: Owen Lloyd

text: Kaudella 1978–79 Lloyd pelasi San Diego Hawksissa, mutta seura lopetti toimintansa keväällä runkosarjan päätyttyä. Kaudella 1979-80 Lloyd pelasi amatöörinä Spokane Flyersissa, joka voitti kanadan amatöörimestaruuden, Allan Cupin. Kausilla 1979-83 Lloyd edusti sekä IHL:n Milwaukee Admiralsia että CHL:n Wichita Windiä ja Houston Apollosia.


title: Owen Lloyd

text: Uransa lopettamisen jälkeen Lloyd muutti takaisin San Diegoon.


title: Barry Salovaara

text: Barry John Salovaara (s. ) on entinen kanadalainen jääkiekkoilija. Hän pelasi NHL:n Detroit Red Wingsissä kahden kauden aikana yhteensä 90 peliä.


title: Barry Salovaara

text:
Salovaara pelasi juniorina Chicago Black Hawksin sponsoroimassa OHA:n St. Catharines Black Hawksissa. Syksystä 1968 hän jatkoi uraansa Chicagon organisaatiossa EHL:n Greensboro Generalsissa kolmen kauden ajan. Kesällä 1971 hänet myytiin Detroit Red Wingsin organisaatioon, jossa ura jatkui kolmen kauden ajan AHL:ssä. Kaudella 1974–75 Salovaara pääsi lopulta NHL:ään, jossa pelasi 27 peliä tehopisteillä 0+2. Suurin osa kaudesta meni kuitenkin farmijoukkueessa. Seuraavalla kaudella Salovaara kuului Detroitin vakiokokoonpanoon ja pelejä tuli NHL:ssä jo 67 tehoilla 2+11.
Kaudeksi 1976–77 Salovaara siirtyi Itävallan Klagenfurter AC:hen, jossa pelasi kaksi kautta. Kaudella 1978–79 Hän edusti SM-liigassa pelannutta KOO-VEE:ta.


title: Barry Salovaara

text: Loukkaantumiset pakottivat Salovaaran lopettamaan uransa.


title: Jeff Christian

text: Jeffrey Christian (s. , Ontario, Kanada) on kanadalainen jääkiekkoilija. Hän pelasi NHL:ssä vuosina 1991–1998 vain 18 ottelua, mutta teki pitkän uran Pohjois-Amerikan alasarjoissa ja Saksan DEL-liigassa.


title: Jeff Christian

text: Christian pelasi juniorina jääkiekkoa vuosina 1987–1990 OHL:n London Knightsissa ja Owen Sound Platersissä. New Jersey Devils varasi hänet vuorolla 23. Kykyjenetsijät pitivät nuorta Christiania isona ja vahvana, mutta hänen piti vielä kehittyä. Hänen henkinen ja fyysinen kovuutensa olivat riittäviä, mutta luistelussa oli parannettavaa.


title: Jeff Christian

text: Christian siirtyi ammattilaiseksi vuonna 1990, mutta pelasi ensimmäisen kauden kokonaan New Jerseyn farmijoukkueessa AHL:n Utica Devilsissä. Toisella kaudella hän pelasi kaksi NHL-ottelua, mutta suurimman osan kaudesta hän pelasi edelleen Uticassa. Kausilla 1992–1993 ja 1993–1994 Christian pelasi alasarjoissa neljässä eri seurassa.


title: Jeff Christian

text: Christian solmi vapaana agenttina sopimuksen Pittsburgh Penguinsin kanssa elokuussa 1994. Pittsburghin organisaatiossa hän pelasi kolme kautta vuoteen 1998 asti. Christian pelasi Pittsburghissa yhteensä 15 ottelua, mutta suurimman osan kausista hän pelasi seuran farmijoukkueessa Cleveland Lumberjacksissä. Kaudella 1997–1998 hän pelasi Pittsburghissa 11 NHL-peliä, joissa hän teki uransa ainoat NHL-pisteet. Hän solmi uuden pelaajasopimuksen Phoenix Coyotesin kanssa heinäkuussa 1997. Phoenixissä Christian pelasi vain yhden NHL-pelin. Hän pelasi kaudella 1998–1999 Houston Aerosissa. Houston voitti IHL:n runkosarjan ja liigan mestaruuren keväällä 1999. Christian siirtyi elokuussa 1999 vapaana agenttina Chicago Blackhawksiin, mutta ei pelannut seurassa yhtäkään NHL-ottelua, vaan koko kausi 1999–2000 meni farmijoukkueessa.


title: Jeff Christian

text: Christian siirtyi Saksan DEL-liigaan kaudeksi 2000–2001. Hän pelasi Saksassa vuoteen 2004 asti ja edusti Krefeld Pinguinea, DEG Metro Starsia ja Hannover Scorpionsia. Kaudella 2004–2005 Christian pelasi Britanniassa Sheffield Steelersissä. Kaudeksi 2005–2006 hän palasi takaisin Pohjois-Amerikkaan, jossa hän on edustanut lähinnä alasarja CHL:n joukkueita. Christian valittiin vuonna 2007 CHL:n kauden pelaajaksi. Kaudella 2009–2010 hän edusti Missouri Mavericksia ja kaudella 2010–2011 kahta CHL-joukkuetta. Christian lopetti jääkiekkouransa keväällä 2011.


title: Jeff Christian

text: Christian toimi kaudella 2009–2010 Missouri Mavericksin pelaaja–apulaisvalmentajana.


title: Jeff Christian

text: Christianin 11-vuotias tytär kuoli syöpään tammikuussa 2013. Tyttären kunniaksi perustettiin syksyllä 2012 hyväntekeväisyyssäätiö, joka tukee lasten syöpätutkimusta.


title: Hubert Lyautey

text: Louis Hubert Gonzalve Lyautey (17. marraskuuta 1854 Nancy – 27. heinäkuuta 1934 Thorey-Lyautey) oli ranskalainen kenraali ja Ranskan marsalkka vuodesta 1921.


title: Hubert Lyautey

text: Lyautey oli koulutukseltaan ratsuväkimies. Hänellä oli aristokraattinen tausta ja hän oli kuningasmielinen. Lyautey sitoutui kristilliseen sosialismiin ja julkaisi arvostetussa "Revue des deux mondes" -lehdessä kiistanalaisen artikkelin, jossa hän arvosteli upseereita muun muassa siitä, että he välittivät enemmän hevosistaan kuin miehistään. Kun tämä yhdistettiin Lyauteyn osin epäsovinnaisiin elämäntapoihin (häntä muun muassa epäiltiin homoseksuaaliksi), hän sai siirron kaukaiseen Tonkiniin. Tonkinissa Lyauteyn esimies oli Joseph Gallieni, jonka rauhallisen valloitusmetodin kiihkeä kannattaja Lyauteystä tuli. Lyautey seurasi Gallienin mukana Madagaskarille, missä Lyautey sai tehtäväkseen rauhoittaa saaren eteläosan. Vuonna 1903 Algerian kenraalikuvernööri pyysi saada nimenomaan Lyauteyn rauhoittamaan maan lounaisosaa, jota marokkolaiset ryöstelijät häiritsivät. Algeriassa Lyautey otti käyttöön lentävät osastot ja valtasi Marokon sulttaanin nimellisesti hallitsemalta alueelta tukikohtia ranskalaisille. Vuonna 1910 Lyautey sai kutsun takaisin Ranskaan, jossa hän sai komennettavakseen armeijakunnan. Vuonna 1912 Lyautey palasi takaisin Marokkoon ja hänestä tuli maan ensimmäinen kenraaliresidentti. Hän toimi sotaministerinä vuosina 1916–1917 ja sai Ranskan marsalkan arvon vuonna 1921. Vuonna 1925 Lyautey siirtyi eläkkeelle, koska hänen toimiaan Rifin sodan aikana oli kritisoitu.


title: Särkijärvi (Sastamala)

text: Särkijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Särkijärvi (Sastamala)

text: Järven pinta-ala on 25,5 hehtaaria ja sen pituus on 1050 metriä ja leveys 400 metriä. Järveen laskee metsä- ja pelto-ojia ja sen luusua sijaitsee järven etelärannalla, josta saa alkuunsa 2,9 kilometriä pitkä laskuoja Rätikkö, joka yhtyy Saikkalanjokeen hieman ennen joen suistoa.


title: Särkijärvi (Sastamala)

text: Järven rantaviiva on 2,7 kilometriä pitkä ja ranta on pääosin peltomaata, mutta pohjoispuolella on myös moreenipohjaista metsämaastoa. Järven länsipäässä on ranta umpeenkasvanutta. Järvellä on viisi tilaa sekä loma-asuntoja. Sekä valtatie 11 että seututie 249 kulkevat järven ohitse. Koillisrannalla on mouhijärveläisten uimaranta.


title: Fay Spain

text: Fay Spain (6. lokakuuta 1932 Phoenix – 8. toukokuuta 1983 Los Angeles) oli yhdysvaltalainen televisio- ja elokuvanäyttelijä.


title: Fay Spain

text: Spain aloitti uransa 1950-luvulla televisiosarjojen sivuosissa sekä b-elokuvien seksikkäänä teinityttönä. Hänen ensimmäinen elokuvansa oli Edward L. Cahnin ohjaama "Dragstrip Girl" vuonna 1957. Vuosikymmenen lopulla Spain esiintyi muutamissa laadukkaammissa elokuvissa kuten Anthony Mannin "Luojan oma maatilkku" ("God's Little Acre", 1958) ja Richard Wilsonin "Lain ja oikeuden voitto" ("Al Capone", 1959), mutta palasi pian roskaleffojen viettelijän rooleihin. Vuonna 1961 hän näytteli italialaisessa peplumelokuvassa "Herkules – Atlantiksen valloittaja". Spainin televisioura jatkui episodimaisesti 1970-luvulle saakka. Hänen viimeinen elokuvansa oli Francis Ford Coppolan "Kummisetä osa II" vuonna 1974.


title: Elliptinen gammafunktio

text: Elliptinen gammafunktio on q-gammafunktion yleistys, joka taas on tavallisen gammafunktion yleistys. Se määritellään


title: Elliptinen gammafunktio

text: Sille pätevät seuraavat identiteetit:


title: Elliptinen gammafunktio

text: missä θ on q-theetafunktion.


title: Elliptinen gammafunktio

text: Jos formula_5, tulee siitä ääretön q-Pochhammerin symboli:


title: Ujalammi

text: Ujalammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Ujalammi

text: Ujalammi sijaitsee Ujasuon keskellä ja ovaalin muotoisen lammen halkaisija on 40 metriä. Ainoa oja lampeen on samalla sen laskuoja, joka on yhteydessä suo-ojitukseen. Suolta laskee 1,4 kilometriä pitkä metsäpuro Ahvenusjärveen. Lammena ranta on suota, mutta suon ympäristö on pääosin moreeni- ja kalliopohjaista metsämaastoa. Lampi on rakentamaton eikä sinne johda tietä.


title: Ahvenusjärvi (Sastamala)

text: Ahvenusjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Ahvenusjärvi (Sastamala)

text: Järven pinta-ala on 17,9 hehtaaria ja sen pituus on 800 metriä ja leveys 400 metriä. Järveen laskee muutama suo-oja, joista yksi on Ujalammin laskuoja. Sen luusua sijaitsee järven länsirannalla, josta saa alkuunsa 2,2 kilometriä pitkä laskuoja Saikkalanjokeen.


title: Ahvenusjärvi (Sastamala)

text: Järven rantaviiva on 2,1 kilometriä pitkä ja ranta on pääosin moreeni- ja kalliopohjaista metsämaastoa. Länsipäässä rantaan rajautuu kaksi peltoa. Pohjoisrantaan on rakennettu loma-asuntoja, joille johtaa tiet Lampisen ja Iirolan yhdistävältä tieltä.


title: Ahvenusjärvi (Sastamala)

text: Vuoden 1855−56 Kalmbergin kartastossa järven nimi kirjoitettiin "Ahvenussjö".


title: Matolammi (Sastamala)

text: Matolammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Matolammi (Sastamala)

text: Ovaalin muotoisen lammen pituus on 100 metriä eikä siihen laske ojia. Lampi sijaitsee Hepokrvessa olevalla suolla ja sen 800 metriä pitkä laskuoja päättyy Sorvijärveen. Sorvijärven vedet laskevat lopulta Saikkalanjokeen Tiisalanlammin kohdalla. Lammen ympäristö on pääosin moreeni- ja kalliopohjaista metsämaastoa, mutta ranta on soistunutta.


title: Sorvijärvi (Häijää)

text: Sorvijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Sorvijärvi (Häijää)

text: Järven pinta-ala on 3,4 hehtaaria ja sen pituus on 450 metriä ja leveys 150 metriä. Järveen laskee kaksi ojaa, joista toinen on Matolammin laskuoja. Sen luusua sijaitsee järven etelärannalla, josta saa alkuunsa 200 metriä pitkä laskuoja Jänniin, jonka kautta vedet laskevat Saikkalanjokeen.


title: Sorvijärvi (Häijää)

text: Järven rantaviiva on 0,85 kilometriä pitkä ja ranta on pääosin peltomaata. Sen rannalla on yksi maatila ja pari loma-asuntoa, joille johtaa tiet Häijäältä ja Uotsolasta.


title: Jänni

text: Jänni (vanha nimi Jänninjärvi ) on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Jänni

text: Ovaalin muotoisen järven pinta-ala on 1,2 hehtaaria ja sen halkaisija on 150 metriä. Järveen laskee vain oja Sorvijärvestä ja sen luusua sijaitsee järven kaakkoisrannalla, josta saa alkuunsa 1,6 kilometriä pitkä Jänninoja, joka yhtyy Saikkalanjokeen Tiislanlammin alapuolella.


title: Jänni

text: Järven rantaviiva on 0,42 kilometriä pitkä ja ranta on pääosin savipohjaista peltomaata, joka on metsittynyt järven rannasta. Rannalla on yksi loma-asunto, jonne johtaa sama tie kuin Sorviojärvellekin.


title: Saint-Bonnet-en-Champsaur

text: Saint-Bonnet-en-Champsaur on kunta Hautes-Alpesin departementissa Ranskassa. Siellä on arviolta 2 047 asukasta (vuonna 2013) ja sen pinta-ala on 35,85 neliökilometriä.


title: Saint-Bonnet-en-Champsaur

text: Saint-Bonnet-en-Champsaur sijaitsee Dracin laaksossa Gapista Grenobleen johtavan tien varrella, lähellä Écrinsin kansallispuistoa. Matkaa Gapiin on 15 ja Grenobleen 90 kilometriä. Alueen maasto on etupäässä vuoristoista laidunniittyä.


title: Saint-Bonnet-en-Champsaur

text: Kunta on tullut tunnetuksi vuonna 2009 kuolleen ja vasta kuolemansa jälkeen löydetyn yhdysvaltalaisen valokuvaajan Vivian Maierin äidin kotikylänä, jossa myös Vivian nuorena eli ja valokuvasi.


title: Sablé-sur-Sarthe

text: Sablé-sur-Sarthe, yleensä vain Sablé, on kunta Ranskan länsiosassa Sarthen departementissa Pays de la Loiren alueella. Kunnassa on arviolta 12 575 asukasta (vuonna 2013) ja sen pinta-ala on 36,92 neliökilometriä.


title: Sablé-sur-Sarthe

text: Luoteessa Sablén kunta rajoittuu Vaigejokeen, joka virtaa kohti etelää kunnan läpi ja yhtyy sitten Sarthejokeen kunnan kaupunkikeskustassa.


title: Sablé-sur-Sarthe

text: Sablén nähtävyyksiin kuuluu Rosayn puistoon 2000-luvun lopulla istutettu puulajipuisto.


title: Simonswald

text: Simonswald (; ) on kunta eteläisessä Saksassa Emmendingenin piirikunnassa Baden-Württembergin osavaltiossa.


title: Urkeš

text: Urkeš on kukkula, jolla sijaitsi muinainen kaupunki nimeltään Urkeš eli Urkiš. Kaupunki on myöhemmin saanut nimen Tell Mozan. Kukkula sijaitsee Taurusvuorten ja Zagrosvuorten lähellä. Urkeš kuului Transkaukasialaiseen alueeseen. Se sijaitsi hieman Nagarin (Nawar) kaupungin pohjoispuolella. Kaupungin asukkaat olivat enimmäkseen hurrilaisia.


title: Urkeš

text: Urkeš kuului Syyriasta Mesopotamiaan ulottuneeseen alueeseen, jossa vuosina 3000–1500 eaa. vallitsi syyrialais-mesopotamialainen aikakausi. Tällä aikakaudella Mesopotamialla oli vahvat suhteet länteen. Urkešilla oli allianssi Akkadin kuninkaan Naram Sinin kanssa noin 2350-2100 eaa.


title: Urkeš

text: Varhaisimmat merkit asutuksesta Urkešin alueelta ovat peräisin ajalta 5000 eaa., jolloin Mesopotamiassa vallitsi halaf-kulttuuri. Urkešiin alkoi muodostua kaupunki noin 2900 eaa., jolloin sumerilaisilla oli yhteyksiä pohjoiseen. Urkešia hallinneita kuninkaita olivat Tis-atal, Tupkins (2250–2225 eaa.), Šatar-mat, Atal-šen, Ann-atal noin 2050 eaa. ja Te'irru 1800 eaa.


title: Urkeš

text: Arkeologisissa kaivauksissa Tell Mozasta eli Urkešin alueelta on löydetty Kumarbin temppelin jäännöksiä, jotka ovat peräisin ajalta 2400 eaa. Sieltä on löydetty jäännöksiä myös rinnetemppelistä, jonka ympärille kaupungin muut rakennukset rakennettiin suoraviivaisessa kaavassa 2200–1400 eaa.


title: Munkkiniemen pensionaatti

text: Munkkiniemen pensionaatti (nyk. Munkkiniemen koulutustalo) on vuonna 1918 valmistunut Eliel Saarisen suunnittelema jugendrakennus Helsingin Munkkiniemessä osoitteessa Hollantilaisentie 11. Saarinen on suunnitellut myös rakennuksen sisustuksen.


title: Munkkiniemen pensionaatti

text: Rakennus toimi pensionaattina vain vuoteen 1923 asti. Vuonna 1924 rakennuksessa aloitti toimintansa Kadettikoulu, joka siirtyi Santahaminaan vuonna 1940. Sen tilalle tuli Ilmavoimien esikunta, joka toimi talossa 1940–1973. Rakennuksessa toteutettiin seuraavaksi peruskunnostus, jonka jälkeen vuonna 1976 talo siirtyi Valtion koulutuskeskuksen käyttöön. Vuonna 2002 koulutuskeskus yhtiöitettiin HAUS kehittämiskeskus Oy:ksi. Rakennuksen päävuokralaiseksi tuli vuonna 2004 tullihallitus ja seillä aloitti Suomen tullin koulutuskeskus, sittemmin Tullikoulu. HAUS kehittämiskeus Oy jatkaa edelleen koulutustoimintaansa rakennuksessa. Rakennuksen nimi on nykyisin Munkkiniemen koulutustalo.


title: Mätikkö (Uotsola)

text: Mätikkö on Pirkanmaalla Sastamalassa Uotsolassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Mätikkö (Uotsola)

text: Järven pinta-ala on 80,7 hehtaaria ja sen pituus on 2,4 kilometriä ja leveys 800 metriä. Järveen laskee muutama pelto- ja metsäoja, joista Kirkkojärven valuma-alueen laskuoja Myllyoja ja pääuoma Karinjoki ovat suurimmat. Pohjoisesta laskee myös Siilijärven, Iso-Köhkörön ja Pikku-Köhkörön yhteinen laskuoja. Mätikön luusua sijaitsee järven länsirannalla, josta saa alkuunsa 6,1 kilometriä pitkä Saikkalanjoki.


title: Mätikkö (Uotsola)

text: Järven rantaviiva on 6,1 kilometriä pitkä ja ranta on pääosin moreeni- ja kalliopohjaista metsämaastoa.


title: Mätikkö (Uotsola)

text: Vuoden 1855−56 Kalmbergin kartastossa järven nimi kirjoitettiin "Mätikkösjö". Samasta kartasta huomataan selvä vedenpinnan aleneminen, koska järven kaakkoispää ulottui aiemmin lähes nykyisen Sorvijärvelle asti. Tämä lahti olisi tämän mukaan lyhentynyt 1,4 kilometriä.


title: Salpausselän kirkko

text: Salpausselän kirkko on Lahdessa sijaitseva evankelis-luterilainen kirkko, joka valmistui vuonna 1972. Keltatiilisen kirkon suunnitteli Helmer Löfström.


title: Salpausselän kirkko

text: Salpausselän kirkko on matala ja eleettömäksi luonnehdittu rakennus, jonka eri osat muodostavat suorakulmion mallisen sisäpihan.


title: Salpausselän kirkko

text: Salpausselän kirkosta järjestettiin suunnittelukilpailu vuonna 1967, jonka voitti arkkitehti Kristian Gullichsenin työryhmä. Heidän ehdotuksensa korosti taloudellisuutta, muunneltavuutta ja nykyaikaisuutta. Lopulta kirkon kuitenkin suunnitteli helsinkiläinen Woldemar Baeckmanin ja Helmer Löfströmin arkkitehtitoimisto, vaikka he tulivat suunnittelukilpailussa vasta kolmansiksi. Heidän toteuttamansa lopulliset suunnitelmat valmistuivat vuonna 1971.


title: Siilijärvi

text: Siilijärvi on Pirkanmaalla Sastamalassa Uotsolassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa.


title: Siilijärvi

text: Järven pinta-ala on 14,6 hehtaaria ja sen pituus on 600 metriä ja leveys 450 metriä. Järveen laskee yksi oja, joka on Iso-Köhkörön laskuoja. Siilijärven luusua sijaitsee järven etelärannalla, josta saa alkuunsa kilometrin pituinen laskuoja Mätikköön.


title: Siilijärvi

text: Järven rantaviiva on 1,7 kilometriä pitkä ja ranta on pääosin moreeni- ja kalliopohjaista metsämaastoa. Rannalla on paljon loma-asuntoja ja aikoinaan järven rannassa toimi Mouhijärven meijeri.


title: Siilijärvi

text: Siilijärven ja Uotsolan kylän nimiä on arveltu alkuperältään saamelaiseksi nimiksi. Siili ei ole suomalainen alkuperäislaji, sillä se saapui maahamme aikasintaan 1800-luvulla. Siksi vanhalle Siilinjärvelle on haettu toinen etymologia. Sellainen löytyy siita-, siiti- ja siili- alkuisena sanana merkityksellä eli "lappalaisten talvikylä" tai "lapinkylä". Myös Siilinjärven kupeessa oleva Uotsolan taajaman nimi sopii asiayhteyteen, sillä vuosso-, vuotso- ja uotso-alkuiset nimet ovat appelatiivina eli "kapea, vetinen suo". Nimen säilyminen nykypäiviin voidaan ajatella niin, että maanviljelijät tunsivat rautakaudella tai keskiajalla lappalaisia Mouhijärvellä ja tiesivät paikkojen nimet. Kun viljely alkoi myös Mouhijärvellä, ottivat viljelijät myös käyttöönsä samat nimet.


title: Financial Stability Board

text:
Financial Stability Board (myös: FSB) on kansainvälinen G20-järjestöön kuuluva elin, joka tutkii ja tekee suosituksia kansainvälisen finanssijärjestelmän säätelemiseksi. Se perustettiin Lontoossa huhtikuussa 2009 pidetyn G20-kokouksen päätteeksi. Järjestö jatkaa Financial Stability Forumin (FSF) toimintaa, johon kuului noin kymmenen jäsenmaan, mm. USA:n, Japanin, Saksan, Britannian, Ranskan, Italian, Kanadan, Australian ja Hollannin keskuspankit sekä useita talousjärjestöjä eri maista.
Nykyiseen FSB:hen kuuluvat kaikki G20-maat, FSF:n jäsenet sekä Euroopan komissio. Sen päämaja on Baselissa Sveitsissä.


title: Jäämeri (albumi)

text: Jäämeri on vuonna 1992 ilmestynyt Radiopuhelimet-yhtyeen neljäs studioalbumi. Se eroaa edeltäjistään erityisesti hitaamman tempon vuoksi, ja albumilla on myös jazzvaikutteita, joita kitaristi Jarno Mällisen mukaan tuli Charles Mingusin tuotannosta. Kriitikot suhtautuivat Jäämereen aluksi varautuneesti, mutta myöhemmin sitä on pidetty jopa yhtyeen parhaimpana levynä.


title: Jäämeri (albumi)

text: Albumi toi Radiopuhelimille yhtyeen ensimmäisen listasijoituksen, kun se oli viikon ajan Suomen virallisen listan sijalla 34. Toisen kerran Jäämeri nousi Suomen albumilistalle sijalle 35 huhtikuussa 2014, jolloin Svart Records julkaisi sen uudelleen vinyylinä. Levyn tuottajaksi on merkitty Riku Mattila, mutta avustajana oli myös äänittäjänä toiminut Mikko Karmila.


title: Varjopankki

text: Varjopankki (ruots. "Skuggbanksektorn", eng. "Shadow banking system") tarkoittaa pankkitoiminnan säätelyiden ja lakien ulkopuolella olevaa pankinomaista toimintaa, jota harjoittavat mm. erilaiset rahastot, sijoitusrahastot, pääomasijoittajat, rahoitusyhtiöt ja yrityslainoja myöntävät yritykset. Juridisesti varjopankkeja ei kuitenkaan lueta pankeiksi.


title: Varjopankki

text: Termin otti käyttöön vuonna 2007 PIMCO:n ylemmässä johtoportaassa työskennellyt ja suuria omaisuuseriä liikutellut Paul McCulley, kuvaillakseen laillisuusperiaatteita, joita länsimaalaiset pankit käyttivät pitääkseen monimutkaiset ja omaisuussuhteiltaan ja kytköksiltään salaillut lainat poissa pankkien taseesta. Nykyään sanaa käytetään jo laajemmalti.


title: Varjopankki

text: Finanssikriisejä vahtivan FSB:n (Financial Stability Board:in) kuvailemana sana tarkoittaa "pankkijärjestelmän ulkopuolisia luotonvälitysmarkkinoita" toisin sanoen kaikkien muiden kuin pankkien lainaamaa lainarahaa.


title: Varjopankki

text: Varjopankkeja ovat esim. Hedge Funds -rahastot, sijoitusrahastot ja korkorahastot.


title: Varjopankki

text: Suomalaisia varjopankkeja on esimerkiksi vuonna 2012 toimintansa aloittanut GF Money Oy, sijoituspalveluyhtiö Fimin korkorahastot ja Evli pankin korkorahastot.


title: Varjopankki

text:
Varjonpankkisektori laajenee, koska sitä valvotaan vähemmän kuin säädeltyä pankkisektoria.
Varjopankkitoiminta on lisääntynyt mm. viime aikojen finanssikriisien ja säätelyiden tiukentumisen seurauksena ja pelätään, että pankkitoiminta on yhä enenevässä määrin muuttumassa varjopankkitoiminnaksi joka on lain ja säätelyiden ulottumattomissa.


title: Varjopankki

text: Maailman suurimmat varjopankkisektorit ovat USA:ssa, Englannissa ja Kiinassa.


title: Varjopankki

text: Varjopankkisektorin kasvaminen huolestuttaa monia, sillä sen epäillään aiheuttavan taloudellista epävakautta suurpääoman virratessa yhä enenevässä määrin pankeista varjopankkitoiminnan puolelle mm. veroparatiisien siirtyessä yhä avoimempaan rahapolitiikkaan. Yksi keskeisimmistä vuoden 2007 finanssikriisiin johtaneista asioista oli liian suureksi kasvanut varjopankkitoiminta.


title: Varjopankki

text: IMF:n mukaan varjopankit aiheuttavat riskejä maailmanlaajuiselle rahoitusjärjestelmälle, koska varjopankkitoiminta perustuu lyhytaikaiseen rahoitukseen. Riskien seurauksia tuli ilmi esimerkiksi vuosien 2007-2009 finanssikriisissä.


title: Varjopankki

text: "Varjopankeilla saattaa olla hyödyllinen rooli perinteisen pankkitoiminnan täydentäjänä, ne voivat laajentaa luotonsaantia tai tukea markkinoiden likviditeettiä, maturiteetti-transformaatiota ja riskien hajauttamista", toteaa IMF kuitenkin myös varjopankkien mahdollisista hyvistä puolista.


title: Varjopankki

text:
Varjopankit houkuttelevat suursijoittajia nykyisten matalien korkojen aikoina, kun halutaan sijoituksille parempaa tuottoa. Suuret institutionaaliset sijoittajat hakevat varjopankeista "turvallista omaisuutta".
Varjopankkeja koskevat ensimmäiset kansainväliset sääntelyt astuvat voimaan vuonna 2015.
Kahdenkymmenen johtavan talousmaan G20-ryhmän johtajat kokoontuivat Venäjällä syyskuussa 2013 luomaan sääntöjä ja ohjausta varjopankkisektorille G20:een kuuluvan FCB:n (Financial Stability Board:in) johdolla.


title: Sanajahti

text: Sanajahti on Fugon kehittämä ja julkaisema 4. huhtikuuta 2012 ilmestynyt pulmapeli. Se on saatavilla iOS:ille ja Androidille.


title: Sanajahti

text: Sanajahdin ideana on löytää 16 ruudun kirjainsokkelosta minuutissa ja 30 sekunnissa mahdollisimman monta suomenkielistä oikeaa sanaa. Peliajan saa pidennettyä puoleentoista minuuttiin, jos ostaa PRO-version. Sanajahdissa on kolme erilaista pelimuotoa, klassikko, jossa pidemmistä sanoista saa enemmän pisteitä kuin lyhyemmistä sanoista, rationaalinen, jossa jokainen sana on samanarvoinen ja niiden löydetty määrä ratkaisee, sekä idealistinen, jossa pisimmän sanan ensimmäisenä löytänyt voittaa. Pelin jälkeen tulokset näkyvät tulostaulukossa, johon pääsee 200 parasta. Sanajahdissa on mahdollista pelata myös harjoittelupelejä, joidenka pisteet eivät nosta tasoa.


title: Sanajahti

text: Pelaaja saa laittaa itselleen käyttäjänimen, kun hän on saavuttanut online-peleissä 1 000. Sitä ennen hän on pelissä vieraana. Online-pelien pisteiden maksimimäärä vaihtelee, yleensä se on sadan ja neljänsadan välillä.


title: Sanajahti

text: Sanajahtia on julkaistu monelle eri kielelle. Englannin kielessä peli on nimellä "Wordz" ja se julkaistiin vuonna 2011. Jokaisella kielellä pelissä on sama idea. Pelillä on yli kymmenen miljoonaa rekisteröitynyttä käyttäjää ja se on App Storen mukaan maailman suosituin ilmaissovellus yli 20 maassa.


title: Sanajahti

text: Sanajahdin jatko-osa Sanajahti 2 ilmestyi vuonna 2013 Suomessa.


title: Rasheed Dwyer

text: Rasheed Dwyer (s. 29. tammikuuta 1989) on jamaikalainen pikajuoksija. Hänen päämatkansa on 200 metriä, jossa hänen ennätyksensä on vuonna 2015 Torontossa juostu 19,80. Sivulajissaan 100 metrillä Dwyer on parhaimmillaan juossut aikaan 10,10 vuonna 2016 Kingstonissa.


title: Rasheed Dwyer

text: Dwyer oli mukana voittamassa pikaviestin maailmanmestaruutta vuoden 2015 MM-kilpailuissa Pekingissä juoksemalla alkuerissä. Lontoon MM-kilpailuissa 2017 hän karsiutui 200 metrin välierissä. IAAF World Relays -kilpailuissa hän sai pronssia 4 × 200 metrin viestissä 2017. Hän voitti vuonna 2011 kultaa kesäuniversiadien 200 metriltä Shenzhenistä. Kahta vuotta myöhemmin Dwyer oli universiadien 200 metrillä jälleen mitaleilla, nyt sijoitus oli toinen. Vuonna 2014 hän voitti kultaa Kansainyhteisön kisojen 200 metriltä Glasgow'sta. Vuonna 2010 Dwyer saavutti hopeaa Kansainyhteisön kisojen 4×100 metrin viestistä Delhistä. Vuoden 2015 Pan-Amerikan kisoista Torontosta Dwyer saavutti hopeaa 200 metriltä juostuaan kisaennätyksen 19,80 välierissä.


title: Rasheed Dwyer

text: Dwyer on voittanut yhden hopeamitalin Keski-Amerikan ja Karibian mestaruuskilpailuissa. Alle 20-vuotiaiden MM-kilpailuissa 2008 hän sai 4 × 100 metrin viestissä hopeaa juostuaan alkuerissä.


title: Dwyer

text: Dwyer on pääosin englanninkielisissä maissa käytössä oleva sukunimi. Se on muun muassa seuraavien henkilöiden sukunimi:


title: Jukka Halme (jalkapalloilija)

text: Jukka Halme (s. 29. toukokuuta 1985 Helsinki) on suomalainen jalkapalloilija, joka edustaa Veikkausliigassa pelaavaa HIFK Fotbollia. Pelipaikaltaan Halme on keskikenttäpelaaja. Hänet tunnetaan aggressiivisesta pelityylistään, josta juontaa hänen lempinimensä "Bragun Gattuso".


title: Jukka Halme (jalkapalloilija)

text: Vuonna 2011 Halme siirtyi tuolloin Ykkösessä pelanneeseen HIFK:hon, jota oli edustanut aikaisemmin kausina 2007–2008. Kaudeksi 2013 seura putosi Kakkoseen, mutta nousi sieltä heti takaisin Ykköseen kaudeksi 2014, jolloin Halme saavutti joukkueen kanssa sensaatiomaisesti Ykkösen mestaruuden ja paikan Veikkausliigassa kaudeksi 2015. Halme solmi seuran kanssa sopimuksen, joka pitää hänet seurassa vuoden 2015 loppuun asti. Halme debytoi pääsarjatasolla huhtikuussa 2015 IFK Mariehamnia vastaan.


title: Jukka Halme

text: Jukka Halme on muun muassa seuraavien henkilöiden nimi:


title: Joutjärven kirkko

text: Joutjärven kirkko on Lahdessa sijaitseva evankelis-luterilainen kirkko, joka valmistui vuonna 1962. Lahtelainen arkkitehti Unto Ojonen suunnitteli kirkon vuosina 1960–1961.


title: Joutjärven kirkko

text: Joutjärven kirkko edusti aikanaan modernia ja käytännöllistä suunnittelua, koska siihen kuului henkilökunnan asuinsiipi ja seurakuntasali. Kirkon jyrkkälinjainen katto ja samaa muotoa toistava kellotapuli ovat hyvin tunnistettavia. Jyrkkä katto oli arkkitehti Unto Ojoselle tyypillinen ratkaisu. Kirkon pääasialliset rakennusmateriaalit ovat keltatiili, liuskekivi ja betoni. Kirkon katto on kuparia.


title: Joutjärven kirkko

text: Kirkon sisustuksen suunnitteli sisustussuunnittelija Olavi Lieto. Sisustukseen liittyviä korjaustöitä on myöhemmin tehty 1990-luvulla ja 2000-luvun puolivälissä.


title: Joutjärven kirkko

text: Kirkossa on kaksi kuvanveistäjä Pentti Papinahon suunnittelemaa reliefiä: kirkon sisällä alttariseinällä "Golgata" ja kirkon ulkopuolella reliefi "Kymmenen neitsyttä". Molemmat ovat valmistuneet vuonna 1963.


title: Adrien Rabiot

text: Adrien Rabiot (s. 3. huhtikuuta 1995 Saint-Maurice) on ranskalainen jalkapalloilija, joka edustaa Ligue 1:ssä pelaavaa Paris Saint-Germainia. Pelipaikaltaan vasenjalkainen Rabiot on keskikenttäpelaaja.


title: Adrien Rabiot

text: Rabiot edusti nuorten tasolla viittä seuraa; US Créteil-Lusitanosia kolmeen otteeseen, Alfortvilleä, muutaman kuukauden Manchester Cityä, Pau FC:tä sekä Paris Saint-Germainia. PSG:n kanssa Rabiot teki ammattilaissopimuksen heinäkuussa 2012. Hän debytoi seuran paidassa Ligue 1:ssä elokuussa 2012 Bordeaux'ta vastaan. Mestareiden liigassa Rabiot teki debyyttinsä marraskuussa 2012 lohkovaiheen otteussa Dinamo Zagrebia vastaan. Kevätkauden kaudesta 2012-2013 Rabiot vietti lainalla niin ikään Ligue 1:ssä pelanneessa Toulouse FC:ssä, jossa hän teki 13 ottelussa yhden osuman. Kauden päätteeksi Rabiot juhli Ligue 1:n mestaruutta PSG:n kanssa. Kaudella 2013-2014 Rabiot voitti toisen Ranskan mestaruutensa.


title: Adrien Rabiot

text: Rabiot on edustanut käytännössä kaikkia Ranskan nuorten maajoukkueita. Nykyisin hän edustaa sekä alle 21-vuotiaiden maajoukkuetta, jota hän on edustanut vuodesta 2013, että alle 20-vuotiaiden maajoukkuetta, jossa hän on pelannut vuodesta 2014 asti.


title: Luettelo Suomen virallisen singlelistan ykkösistä vuonna 2015

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2015.


title: Luettelo Suomen virallisen mid-price-listan ykkösistä vuonna 2015

text: Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2015.


title: Luettelo Suomen virallisen musiikki-DVD-listan ykkösistä vuonna 2015

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2015.


title: Luettelo Suomen virallisen latauslistan ykkösistä vuonna 2015

text: Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2015.


title: Edvard Pajunen

text: Edvard Pajunen (2. kesäkuuta 1888 Padasjoki – 23. toukokuuta 1953 Helsinki) perusti nimeään kantavan kauppaketjun.


title: Edvard Pajunen

text: Pajusen vanhemmat olivat maanviljelijä Severi Lepistö ja Hilma Salmijärvi. Hän kävi kansakoulun ja käsityökurssin, mutta kiinnostui kauppa-alasta ja toimi jo nuorena Padasjoella tilausasiamiehenä ja myyjänä. Päädyttyään Turkuun hän suoritti 1910 kauppakoulun kurssin. Hän työskenteli Lahdessa 1911, asui Kuopiossa 1912-1913 ja kokeili monia eri ammatteja, mutta asettui sitten Helsinkiin. Pajunen perusti sinne ensimmäisen kauppaliikkeensä keväällä 1918 vaimonsa kanssa. Useita sivumyymälöitä avattiin Helsinkiin 1920-luvulla ja niiden lisäksi saunaliike. 1929 liiketoiminnan harjoittamista varten perustettiin osakeyhtiö Edvard Pajunen Oy. Pajunen osallistui aktiivisesti kauppiaiden järjestötoimintaan, oli Keskon merkittävä osakas ja sen hallintoneuvoston jäsen 1940-luvun lopulla. Hän sai ansioistaan Suomen Vähittäiskauppiasliiton kultaisen ansiomerkin 1945, talousneuvos hänestä tuli 1952.


title: Edvard Pajunen

text: Pajusen puoliso vuodesta vuodesta 1917 oli Hilja Sofia Routtu (s. 1889). Miehensä kuoltua hän jatkoi perheen pojan kauppaneuvos Aarno Pajusen (1922-1982) kanssa liiketoimintaa, joka kasvoi tämän ja Jussi Pajusen (s. 1954) johdolla merkittävästi. Liikeyritykset myytiin 1987 ja Pajuset perustivat Alepa-ketjun.


title: Martin Parr

text: Martin Parr (s. 23. toukokuuta 1952 Epsom, Surrey) on brittiläinen valokuvaaja, joka kuuluu maailmankuulun Magnum Photos -kuvatoimiston kuvaajiin. Parr on 1980-luvulta lähtien työskennellyt myös Suomessa muun muassa Taideteollisen korkeakoulun vierailevana professorina 1990–1992. Värikkäistä ja ironisista länsimaisten ihmisten elämää kuvaavista dokumentaarisista valokuvistaan tunnettu Parr on julkaissut noin 40 valokuvateosta, ja hänen töitään on ollut esillä lähes sadassa näyttelyssä eri puolilla maailmaa.


title: Martin Parr

text: Parr kiinnostui valokuvauksesta Yorkshiressa asuneen isoisänsä George Parrin kautta, joka oli innokas FRPS-arvonimellä palkittu amatöörivalokuvaaja. 14 vuoden iässä Martin Parr alkoi haaveilla dokumentaarisen valokuvaajan työstä ja pääsi opiskelemaan alaa vuosiksi 1970–1973 Manchester Polytechnic -oppilaitoksessa.


title: Martin Parr

text: Vuonna 1975 Parr muutti läntisen Yorkshiren maaseudulle ja alkoi kuvata seudun elämää. Hän otti aiheekseen sulkemisuhan alla olevat pienet metodisti- ja baptistikappelit ja niissä käyvät maalaisihmiset. Hän aloitti uransa mustavalkokuvilla, koska värikuvausta ei tuolloin pidetty vakavasti otettavana välineenä dokumentaarisessa taidevalokuvauksessa. Tuloksena oli näyttely ja valokuvakirja "The Unconformists".


title: Martin Parr

text:
Vuonna 1980 Parr avioitui Susan Mitchellin kanssa ja muutti tämän työn takia Irlannin länsirannikon Boyleen.
Pari vuotta myöhemmin he muuttivat eteläiseen Englantiin, jossa Parr siirtyi pysyvästi värikuvaukseen esikuvinaan muun muassa amerikkalaiset Joel Meyerowitz, William Eggleston ja Stephen Shore. Kesien 1983, 1984 ja 1985 aikana Parr kuvasi työväenluokan ihmisiä kesälomallaan Brightonissa, mistä syntyi hänen läpimurtokokoelmansa "The Last Resort: Photographs of New Brighton" (1986), jota pidetään brittiläisen dokumentaarivalokuvauksen mullistaneena työnä.


title: Martin Parr

text: Vuonna 1987 Parr muutti puolisoineen Bristoliin, jossa he ovat asuneet siitä lähtien. Siellä hänen kuvauskohteenaan oli Margaret Thatcherin hallinnon aikana vaurastunut keskiluokka ostoksilla, ravintolaillallisilla ja koulujen vanhempaintoiminnassa. Valokuvat koottiin näyttelyksi ja kirjaksi nimeltä "The Cost of Living (1989)". Samana vuonna julkaistiin Parrin valokuvateos "One Day Trip" Englannista Pariisiin kulkevista viinaristeilymatkailijoista.


title: Martin Parr

text: Vuosina 1987–1994 Parr matkusti ympäri maailmaa kuvaten massaturismia kritisoivaa kokoelmaansa "Small World" (1995), joka oli näytteillä Lontoon, Pariisin ja Edinburghin lisäksi Espanjan Palmassa.


title: Martin Parr

text: Parr hyväksyttiin mukaan Magnumin kuvaajiin 1988, mikä toi hänelle lehtikuvaustöitä ja muotikuvausprojekteja muun muassa Paul Smithille ja Louis Vuittonille.


title: Martin Parr

text: Vuosien 1995 ja 1999 välillä Parr kuvasi sarjan "Common Sense", jonka 350 kuvaa keskittyivät kulutuskulttuuriin eri puolilla maailmaa. Noin 160 niistä kiersi 17 maata ja yli 40 näyttelypaikkaa samannimisenä näyttelynä.


title: Martin Parr

text: Vuonna 2011 Martin Parr kiersi hänelle jo aiemmilta vuosilta tuttua Suomea ja tuloksena oli vuonna 2012 näyttely "Think Finland".


title: Martin Parr

text: Valokuvaustyönsä lisäksi Parr kerää ja arvioi valokuvakirjoja. Hänellä on myös laaja kokoelma postikortteja ja arkipäiväisiä esineitä kuten tapettinäytteitä ja prostituoitujen puhelinkoppeihin jättämiä käyntikortteja.


title: Martin Parr

text: Parr toimi vierailevana taiteellisena johtajana vuoden 2004 Rencontres d’Arles -valokuvafestivaaleilla, minkä lisäksi hän on kuratoinut valokuvanäyttelyitä useilla muilla festivaaleilla. Valokuvauksen ohella Parr on 1990-luvun alusta saakka tehnyt myös televisiodokumentteja ja muita elokuvaprojekteja myös elokuvaajana. Vuonna 2003 BBC teki hänestä Imagine-sarjaansa tv-dokumentin "The World According to Parr", ja vuonna 2007 hän oli mukana BBC Four -kanavan kuusiosaisessa "Valokuvauksen huiput" -dokumenttisarjassa valokuvauksen historiasta ("The Genius of Photography").


title: Spahotel Casino

text: Spahotel Casino on Savonlinnan keskustassa Kasinosaarella sijaitseva maineikas kylpylähotelli. Tämän lisäksi Spahotel Casino toimii kokous- ja lomahotellina.


title: Spahotel Casino

text: Olavin kylpylaitos (St. Olofs bad) valmistui Kasinosaarelle vuonna 1896. Kylpylärakennuksen vieressä sijaitsi ravintola Kasino, jossa oli kylpylän ravintola. Kasinon ravintolan yhteyteen rakennettiin vuonna 1898 juhlasali, jossa järjestettiin monenlaisia kulttuuririentoja, kuten iltamia ja konsertteja. Juhlasali tuhoutui tulipalossa vuonna 1928. Suurin osa kylpylän asiakkaista saapui Pietarista ja Viipurista. Kylpylävieraiden majoitus tapahtui lähinnä saarilla sijaitsevissa huviloissa sekä kaupunkilaisten kodeissa. Alkuperäinen kylpylärakennus tuhoutui tulipalossa vuonna 1964. Kylpylätoiminta Kasinosaarella katkesi muutamaksi vuodeksi tulipalon jälkeen.


title: Spahotel Casino

text: Vuonna 1969 kylpylä toimintaa voitiin jatkaa ympärivuotisesti, kun uusi kylpylähotellirakennus valmistui. Kylpylähotelli Casinossa majoitus- ja ravitsemistoimintaa harjoitti Savonlinnan Kylpylaitos Oy. Terveyskylpyläsäätiö omisti kiinteistöt ja harjoitti kylpylätoimintaa. Vuonna 1975 Kylpylaitos Oy:n toiminta siirtyi Lomaliitto ry:lle, josta tuli varsinainen operaattori ja kylpylähotellin hallitsija. Vuonna 2009 Lomaliitto meni konkurssiin, ja sen toiminta päättyi Savonlinnan Kylpylähotelli Casinossa. Kesäkuussa vuonna 2010 toiminnan aloitti Primehotel Savonlinna Oy, ja Casino liittyi osaksi kansainvälistä Best Western -hotellimarkkinointiketjua. Vuonna 2012 Savonlinnan Kansanterveyssäätiö myi Casinon kiinteistön Primehotel Savonlinna Oy:lle. Elokuussa 2016 Spahotel Casino itsenäistyi Best Western -ketjusta yksityiseksi kylpylähotellitoimijaksi.


title: Spahotel Casino

text: Savonlinnan Spahotel Casinon yhteyteen on suunniteltu rakennettavaksi lähivuosina 16-kerroksinen torni. Tornihotellin suunnittelukilpailun voittaja on helsinkiläinen Arkkitehtityöhuone Artto Palo Rossi Tikka Oy, jonka ehdotus (työnimeltään Champagne) valittiin rakennettavaksi tornihotelliksi.


title: Spahotel Casino

text: Spahotel Casinon rakennus on kolmekerroksinen. 79 hotellihuoneeseen kuuluu joko parveke tai patio ja 70 huoneeseen järvinäköala. Kesäisin Casinolla on myös käytössään SAO:lta vuokrattuja kesähotelleja, jotka tuovat päähotellin 81 huoneen lisäksi reilut parisataa huonetta majoituskäyttöön. Kesähotelleina toimivat hotellin pihapiiristä löytyvät Vuorilinnan rakennukset sekä keskustan ulkopuolelta Hernemäessä sijaitsevat Malakiakset.Spahotel Casino tarjoaa myös terveyspalveluita kauneus- ja terveyspalveluita, mm. yksilö- ja ryhmähoitoja, liikuntaohjausta, senioritunteja, liikuntatunteja ja liikuntaneuvontaa.


title: Spahotel Casino

text: Spahotel Casino tarjoaa juhla- ja kokoustiloja 10 - 60 hengelle.


title: Spahotel Casino

text: Spahotel Casinossa palvelee 32-paikkainen, à la cartea tarjoava Ravintola Amanda.


title: Spahotel Casino

text: Spahotel Casinon vieressä on 70-paikkainen vierassatama, jossa on tarjolla wc, suihku, vesipiste, septitankin tyhjennys, jätehuolto ja pesukonepalvelut.


title: Obernai

text: Obernai () on kunta Ranskan koilliskulmassa Alsacen alueen Bas-Rhinin departementissa. Se sijaitsee Vogeesien vuoriston itärinteellä.


title: Obernai

text: Obernaissa on arviolta 10 932 asukasta (vuonna 2013) ja sen pinta-ala on 25,74 neliökilometriä.


title: Obernai

text: Obernain alueen omistivat 600-luvulla Alsacen herttuat. Nimi Obernai esiintyi dokumenteissa ensi kerran vuonna 1240, kun se sai kaupunkioikeudet Hohenstaufenin kuningassuvulta. Tämän myötä Obernai alkoi vaurastua ja liittyi vuonna 1354 osaksi kymmenen Alsacen alueen kaupungin ”dekapolia” Pyhän saksalais-roomalaisen keisarikunnan alaisuudessa. Obernain asema oli vahvimmillaan 1400- ja 1500-luvuilla, kunnes kolmikymmenvuotinen sota vaurioitti kaupunkia 1600-luvun alkupuolella sen jouduttua ensin keisarikunnan joukkojen ja sitten ruotsalaisten haltuun. Vuonna 1679 Obernai liitettiin Ranskaan ja alkoi toipua muttei koskaan noussut enää entisaikojen merkitykseensä.


title: Obernai

text: Vuonna 1871 Obernai liitettiin muun Alsacen ja Lorrainen tavoin osaksi uutta Saksan valtakuntaa. Nämä saksaksi Elsass-Lothringeninä tunnetut alueet palautuivat Ranskalle ensimmäisen maailmansodan tuloksena 1918.


title: Obernai

text: Obernain suurimpia työnantajia ovat Kronenbourgin panimo, saksalaisen Hager Groupin sähkötarviketehdas ja alusvaateyritys Triumph Internationalin jakelukeskus.


title: Nonadekaanihappo

text: Nonadekaanihappo eli nonadekyylihappo on orgaaninen yhdiste (tyydyttynyt rasvahappo), joka on huoneenlämmössä (20 °C) olomuodoltaan kiinteää. Sen kemiallinen kaava on CHO ja rakennekaava CH(CH)COOH. Nonadekaanihaposta käytetään myös nimeä "nonadekyylihappo".


title: Nonadekaanihappo

text: Nonadekaanihapon moolimassa on 298,504 g/mol, sulamispiste 68,6 °C, kiehumispiste 299 °C (100 mmHg), suhteellinen tiheys 0,877 g/cm (24 °C) (vesi = 1,0 g/cm), taitekerroin 1,451 (25 °C) ja CAS-numero 646-30-0.


title: Nonadekaanihappo

text: Nonadekaanihappoa esiintyy eräissä kasveissa, naudan lihassa ja eräiden hyönteisten kemiallisessa viestinnässä feromonina.


title: Pyhän Kolminaisuuden kirkko (Lahti)

text: Pyhän Kolminaisuuden kirkko on Lahdessa sijaitseva ortodoksinen kirkko, jonka suunnitteli vuonna 1953 helsinkiläinen arkkitehti Toivo Paatela. Kirkkorakennus valmistui vuonna 1955, jolloin tontille sijoitettiin myös pappila. Kirkon vihki käyttöön piispa Aleksanteri 9. joulukuuta 1956.


title: Pyhän Kolminaisuuden kirkko (Lahti)

text: Pyhän Kolminaisuuden kirkkoa peruskorjattiin vuonna 1978, jolloin rakennettiin myös seurakuntasali. Rakennukseen palautettiin alkuperäisen kaltainen vaalea pinta vuoden 1996 kunnostuksen yhteydessä.


title: Pyhän Kolminaisuuden kirkko (Lahti)

text: Ylidiakoni Leo Kasanko on suunnitellut kirkon ikonostaasin. Kirkossa on useita esineitä ja ikoneita, jotka ovat peräisin Suomen menettämiltä alueilta Karjalasta. Esimerkiksi kattokruunut ovat peräisin vanhasta Valamosta.


title: Pyhän Kolminaisuuden kirkko (Lahti)

text: Kirkkorakennus suojeltiin asemakaavalla vuonna 1988.